marsh-mellow/assamese_wikipedia huggingface dataset:
মেক্সিকোত নাৰীৰ মৰ্যাদা পৰিৱৰ্তনশীল সময়ৰ সমান্তৰালভাৱে যথেষ্ট সলনি হোৱা দেখা গৈছে বিংশ শতিকালৈকে মেক্সিকো আছিল এখন গ্ৰাম্য দেশ; য'ত গ্ৰাম্য মহিলাৰ মৰ্যাদা পৰিয়াল আৰু স্থানীয় সম্প্ৰদায়ৰ পৰিসৰৰ ভিতৰত সংজ্ঞায়িত কৰি থোৱা হৈছিল ষোড়শ শতিকাত নগৰায়ন আৰম্ভ হোৱাৰ লগে লগে আৰু স্পেইনৰ এজটেক সাম্ৰাজ্য বিজয়ৰ পিছত চহৰসমূহে নাৰীক গ্ৰামাঞ্চলৰ ভিতৰত দৃষ্টিগোচৰ নোহোৱা আৰু সম্ভৱ নোহোৱা অৰ্থনৈতিক আৰু সামাজিক সুযোগ প্ৰদান কৰিছে মেক্সিকোৰ ৰোমান কেথলিক ধৰ্মই নাৰীৰ সামাজিক ভূমিকা সম্পৰ্কে সমাজৰ মনোভাৱ গঢ়ি তুলিছে৷ পৰিয়ালৰ লালন-পালনকাৰী ব্যক্তি হিচাপে মহিলাৰ ভূমিকাক গুৰুত্ব আৰোপ কৰিছে৷ ইয়াৰ বাবে ভাৰ্জিন মেৰীক আৰ্হি হিচাপে লোৱা হৈছে মাৰিয়ানিজমক এটা আদৰ্শ হিচাপে বিবেচনা কৰা হৈছে৷ মহিলাৰ ভূমিকা পুৰুষৰ কৰ্তৃত্বত পৰিয়ালৰ অধীন হিচাপে গ্ৰহণ কৰা হৈছে বিংশ শতিকাত মেক্সিকান মহিলাসকলে আইনী আৰু সামাজিক মৰ্যাদাৰ দিশত যথেষ্ট অগ্ৰগতি লাভ কৰিছিল ১৯৫৩ চনত মেক্সিকোৰ মহিলাসকলক ৰাষ্ট্ৰীয় নিৰ্বাচনত ভোটাধিকাৰ প্ৰদান কৰা হয়

মেক্সিকোৰ নগৰীয়া মহিলাসকলে কাৰখানাত কাম কৰিছিল৷ ইয়াৰ ভিতৰত সবাতোকৈ প্ৰাচীন আছিল মেক্সিকোৰ প্ৰধান চহৰসমূহত লাভজনক ধঁপাতৰ একচেটিয়া অধিকাৰৰ অংশ হিচাপে স্থাপন কৰা ধঁপাতৰ কাৰখানা ঔপনিৱেশিক যুগত মহিলাসকলে বিভিন্ন ধৰণৰ উদ্যোগ চলাইছিল৷ অভিজাত ব্যৱসায়ীৰ বিধৱাসকলে পৰিয়ালৰ ব্যৱসায়বোৰ চলাই গৈছিল প্ৰাকহিস্পানিক আৰু ঔপনিৱেশিক যুগত সাধাৰণ মহিলাসকল বজাৰত ক্ষুদ্ৰ বিক্ৰেতা আছিল ঊনবিংশ শতিকাৰ শেষৰ ফালে মেক্সিকোৱে ঔদ্যোগিক ক্ষেত্ৰত বিদেশী বিনিয়োগৰ অনুমতি দিয়াৰ লগে লগে মহিলাসকলৰ মাজত ঘৰৰ বাহিৰলৈ গৈ কাম কৰাৰ সুযোগ বৃদ্ধি পাইছিল মহিলাসকলক এতিয়া কাৰখানাত কাম কৰা, পৰ্টেবল ফুড কৰ্টত কাম কৰা, নিজা ব্যৱসায়ৰ মালিক হোৱা দেখা যায় ১৯১০ চনত মহিলাসকলে কৰ্মশক্তিৰ ১৪ অংশ দখল কৰিছিল৷ ২০০৮ চনত সেই শতাংশ গৈ ৩৮ হৈছিল৷

মেক্সিকান মহিলাসকল পুৰুষসকলৰ পৰা বৈষম্য আৰু কেতিয়াবা হাৰাশাস্তিৰ সন্মুখীন হয় মেক্সিকোৰ মহিলাসকলে যথেষ্ট অগ্ৰগতি লাভ কৰিছে যদিও তেওঁলোক ঘৰৰ মুৰব্বী হোৱাৰ পৰম্পৰাগত প্ৰত্যাশাটোৰ মুখামুখি হ'বলগীয়া হৈছে৷ গৱেষক মাৰ্গাৰিটা ভালডেছে লক্ষ্য কৰিছে যে মেক্সিকোত আইন বা নীতিৰ দ্বাৰা জাপি দিয়া বৈষম্য কম যদিও সামাজিক গাঁথনি আৰু মেক্সিকান সাংস্কৃতিক প্ৰত্যাশাৰ দ্বাৰা নিৰ্দিষ্ট কৰা লিংগ বৈষম্যই মেক্সিকান মহিলাসকলৰ সামৰ্থ্য সীমিত কৰি আহিছে

২০১৪ চনৰ পৰিসংখ্যা মতে, নাৰীহত্যাৰ হাৰৰ তালিকাত মেক্সিকোৰ স্থান বিশ্বৰ ভিতৰতে ১৬৷

 তথ্যসূত্ৰ 

শ্ৰেণী:নাৰীৰ অধিকাৰ
শ্ৰেণী:দেশভেদে নাৰী
340মেক্সৱেলৰ দৈত্য থট্ এক্সপেৰিমেণ্টৰ প্ৰণালীবদ্ধ চিত্ৰ

মেক্সৱেলৰ দৈত্য () হৈছে এটা থট্ এক্সপেৰিমেণ্ট যিয়ে কল্পিতভাৱে তাপগতি বিজ্ঞানৰ দ্বিতীয় সূত্ৰটো উলংঘা কৰে ১৮৬৭ চনত পদাৰ্থবিজ্ঞানী জেমছ ক্লাৰ্ক মেক্সৱেলে ইয়াৰ প্ৰস্তাৱ আগবঢ়াইছিল

থট্ এক্সপেৰিমেণ্টটোত এটা দৈত্যই দুটা গেছৰ খোঁটালিৰ মাজত থকা ভৰশূণ্য দুৱাৰ এখন নিয়ন্ত্ৰণ কৰে যেতিয়াই স্বতন্ত্ৰ গেছৰ অণুবিলাক (বা পৰমাণু) দুৱাৰখনৰ ওচৰ চাপে, দৈত্যটোৱে দুৱাৰখন খুলিয়েই তৎক্ষণাত আকৌ বন্ধ কৰি দিয়ে মেক্সৱেলৰ দৈত্যটোৱে তীব্ৰ গতিত চলাচল কৰি থকা কোনো অণু দুৱাৰখনৰ ওচৰ চাপিলেই দুৱাৰখন খুলি দিয়ে যাতে সেই অণুটো কাষৰ খোঁটালিটোত প্ৰৱেশ কৰিব পাৰে, ঠিক তেনেদৰে লেহেমীয়া গতিত চলাচল কৰি থকা কোনো অণু দুৱাৰখনৰ ওচৰ চাপিলে আকৌ দুৱাৰখন খুলি দিয়ে যাতে অণুটো আনটো খোঁটালিত প্ৰৱেশ কৰিব পাৰে অণুবিলাকৰ গতি নিৰীক্ষণ কৰি থকা দৈত্যটোৱে দুৱাৰ খোলা আৰু দুৱাৰ বন্ধ কৰা কাৰ্যটো তেতিয়ালৈ কৰি থাকে যেতিয়ালৈ তীব্ৰ গতিত চলাচল কৰি থকা অণুবিলাক এটা খোঁটালিত আৰু লেহেমীয়া গতিত চলাচল কৰি থকা অণুবিলাক আন এটা খোঁটালিত গোট নাখায় যিহেতু এটা গেছৰ গতি উষ্ণতা ইয়াৰ গঠনকাৰী অণুবিলাকৰ বেগৰ ওপৰত নিৰ্ভৰ কৰে, দৈত্যটোৰ কাৰ্যই এটা খোঁটালি উষ্ম কৰি তোলে আৰু আনটো খোঁটালি শীতল কৰি তোলে ই কোনোধৰণৰ কাৰ্য সম্পাদন নকৰাকৈ দুটা গেছৰ এণ্ট্ৰপি হ্ৰাস কৰিব যাৰ ফলত তাপগতি বিজ্ঞানৰ দ্বিতীয় সূত্ৰটো উলংঘা হব

মেক্সৱেলৰ দৈত্যৰ ধাৰণাটোৱে বিজ্ঞানৰ দৰ্শন আৰু তাত্ত্বিক পদাৰ্থবিজ্ঞানত যথেষ্ট বিতৰ্কৰ সৃষ্টি কৰিছে যি বৰ্তমানলৈ অব্যাহত আছে ই তাপগতি বিজ্ঞান আৰু তথ্য তত্ত্বৰ মাজৰ সম্পৰ্কৰ ওপৰত নতুন কৰ্মৰ সূচনা কৰিছিল বেছিভাগ বিজ্ঞানীয়ে তাত্ত্বিক ভিত্তিত যুক্তি দিয়ে যে কোনো ব্যৱহাৰিক সঁজুলিয়ে এইদৰে তাপগতিবিজ্ঞানৰ দ্বিতীয় সূত্ৰটো উলংঘা কৰিব নোৱাৰে আন গৱেষকসকলে বিভিন্ন পৰীক্ষা-নিৰীক্ষাত মেক্সৱেলৰ দৈত্যৰ ৰূপ কাৰ্যকৰী কৰিছে যদিও সেই গোটেইবোৰ থট্ এক্সপেৰিমেণ্টটোৰ পৰা কিছু পৰিমাণে পৃথক আৰু কোনেও তাপগতি বিজ্ঞানৰ দ্বিতীয় সূত্ৰটো উলংঘা  কৰা পৰিলক্ষিত হোৱা নাই

 ধাৰণাটোৰ উৎপত্তি আৰু ইতিহাস 
১৮৬৭ চনৰ ১১ ডিচেম্বৰ তাৰিখে মেক্সৱেলে পীটাৰ টেইটলৈ লিখা এখন চিঠিত প্ৰথমবাৰৰ বাবে থট্ এক্সপেৰিমেণ্টটো প্ৰকাশ পাইছিল ১৮৭১ চনত জন উইলিয়াম ষ্ট্ৰুটলৈ লিখা আন এখন চিঠিত পুনৰবাৰ এই এক্সপেৰিমেণ্টটো প্ৰকাশিত হয় ১৮৭২ চনত মেক্সৱেলে তাপগতি বিজ্ঞানৰ ওপৰত লিখা    শীৰ্ষক গ্ৰন্থখনৰ জৰিয়তেহে সৰ্বসাধাৰণ ৰাইজে উক্ত পৰীক্ষাটোৰ বিষয়ে জানিবলৈ পায়

মেক্সৱেলে তেওঁৰ চিঠি আৰু কিতাপসমূহত খোঁটালি দুটাৰ মাজত দুৱাৰ খোলা কৰ্তাজনক এটা সীমিত সত্বা বুলি বৰ্ণনা কৰিছিল ১৮৭৪ চনত নেচাৰ পত্ৰিকাত মেক্সৱেলৰ ধাৰণাটোৰ বাবে উইলিয়াম থমছনে (লৰ্ড কেলভিন) প্ৰথমবাৰৰ বাবে দৈত্য শব্দটো প্ৰয়োগ কৰে আৰু বুজাইছিল যে তেওঁ শব্দটোৰ অশুভ অৰ্থৰ পৰিৱৰ্তে মধ্যস্থতা কৰিব বিচাৰিছিল

তথ্য সংগ্ৰহ

বাহ্যিক সংযোগ

শ্ৰেণী:তাপগতি বিজ্ঞান
মুগাৰ চাদৰ-মেখেলা পৰিহিতা এগৰাকী অসমীয়া যুৱতী
পাটৰ এখন চাদৰত কাজিৰঙাৰ জীৱকুলৰ ছবি
মেখেলা চাদৰ () হৈছে অসমীয়া মহিলাসকলৰ এক পাৰম্পৰিক পোছাক.  , . . (2005).        .  , 44(5), 26-29.  , . (2016).  :       .   -  -, 2016, 10.

পিন্ধন শৈলী

মেখেলা চাদৰৰ দুটা মুখ্য অংশ আছে কঁকালৰ পৰা তললৈ পিন্ধা অংশক মেখেলা বুলি কোৱা হয় ইয়াক কঁকালৰ চাৰিওফালে খাপ খাবলৈ, কঁকালত মেৰিয়াই ভাঁজ বনাই কঁকালত খুছি পৰিধান কৰা হয় ভাঁজবোৰ সোঁফালে আৰু অতি কম (সৰ্বাধিক তিনিটা) দিয়া হয় মেখেলাৰ ওপৰৰ অংশত পিন্ধা কাপোৰখনক চাদৰ বোলা হয় ই হৈছে দীঘ এডোখৰ কাপোৰ চাদৰ খনৰে দেহৰ সমুখৰ অংশ বিশেষকৈ পেট আৰু বক্ষস্থল ঢাকি এটা আগ বাঁও বাহুৰ ওপৰেৰে নি পিঠিৰ ফালে কিছু দীঘলকৈ এৰি দিয়া হয় আনটো আগ পেটৰ সোঁফালে দি পকাই পিছ কঁকালৰে বাঁওফাললৈ আনি নাভিৰ ওচৰত মেখেলাত খোচা মাৰি সুমুৱাই দিয়া হয় অৱশ্যে চাদৰ পৰিধান কৰাৰ আন কিছুমান বিকল্পও অৱলম্বন কৰা দেখা যায় অতীতত আৰু পৰম্পৰাগতভাৱে ৰিহা নামৰ আন এবিধ পোছাক আছিল যিটোক চাদৰৰ দৰে পৰিধান কৰা হৈছিল এতিয়াও ৰিহা অসমত বিবাহৰ পোছাক হিচাপে কইনাই পিন্ধা দেখা যায় আৰু অন্যান্য পাৰম্পৰিক অনুষ্ঠানতো মহিলাসকলে চাদৰৰ তলত ৰিহা লোৱাৰ নিয়ম আছে

নমুনা

মেখেলা-চাদৰৰ ওপৰত থকা আকৰ্ষণীয় ফুলৰ নক্সাবোৰ পাৰম্পৰিকভাৱে তাঁত শালত তোলা হয়, কেতিয়াও ছপা কৰা নহয় কেতিয়াবা পাৰী নামৰ শালত বোৱা নক্সা, চাদৰৰ কাষত, বা মেখেলাৰ তলৰ ফালে চিলাই কৰা হয় ফুলৰ নক্সাবোৰ সাধাৰনতে জন্তু, পক্ষী, মানৱ ৰূপ, ফুল, হীৰাৰ নক্সা, আদিৰ ৰুপত দেখা যায় সুক্ষম কৰ্মকৌশলক প্ৰতিনিধিত্ব কৰা উজ্জ্বল নক্সাবোৰ হৈছে অসমীয়া বস্ত্ৰৰ পাৰম্পৰিক বিশেষত্ব পাট আৰু মুগা কাপোৰত ফুল আৰু লতাৰ দৰে সূক্ষ্ম আকৃতিৰ নক্সা আৰু এৰি আৰু কপাহত ডাঠ আকৃতি নক্সাবোৰ দেখা যায়, ., , .,  , . (2010).         .:...12345678981661209(2)20378-385.?1416585687844697886819671870

বয়ন সামগ্ৰী
এযোৰ হাতে বোৱা গাঢ় গুলপীয়া ৰঙৰ মেখেলা-চাদৰ
পাৰম্পৰিক মেখেলা চাদৰবোৰ নিম্নলিখিত সামগ্ৰীবোৰৰ পৰা তৈয়াৰ কৰা হয় :

 কপাহ
 মুগা ৰেছম
 পাট ৰেছম
 এৰী ৰেচম

আজিকালি কিছুমান আধুনিক কম মূল্যৰ মেখেলা চাদৰ কপাহ আৰু মুগা বা পাট ৰেচমৰ বিভিন্ন মিহলিৰে তৈয়াৰ কৰা দেখা যায়

উপলভ্যতা
এই মেখেলা চাদৰবোৰৰ প্ৰাথমিক কেন্দ্ৰ হৈছে গুৱাহাটী চহৰৰ পৰা ৩৫ কিলোমিটাৰ নিলগত অৱস্থিত শুৱালকুছি নামৰ এখন সৰু গাঁও অসমত নিৰ্মাণ হৈ থকা বেছিভাগ মেখেলা চাদৰ শুৱালকুছিত উৎপাদিত এই গাঁৱত নিৰ্মাণ কৰা মেখেলা চাদৰবোৰ অসম আৰু ভাৰতৰ বাকী অংশত মহিলাসকলৰ মাজত যথেষ্ট চাহিদা শুৱালকুছি অসমৰ মানচেষ্টাৰ বুলিও কোৱা হয় মেখেলা চাদৰ সমগ্ৰ অসমতে পোৱা যায় লগতে বিভিন্ন ৱেবছাইটৰ যোগেৰেও উপলব্ধ হয়আজিকালি পাট আৰু পলিয়েষ্টাৰৰ মেখেলা চাদৰবোৰৰ বজাৰত আধিপত্য দেখা গৈছে উচ্চ মূল্যৰ বাবে মুগাৰ দাবী বজাৰত যথেষ্ট কম গ্ৰাহকসকলক সাধাৰনতে টচাৰ ৰেচমৰ যি মূল মুগা ৰেচমৰ সৈতে অতি সদৃশ, বিকল্প হিচাপে বিচৰা দেখা যায়, ., , ., , ., , ., , ., , ., ...  , .   -      .

লগতে চাওক
 অসমৰ ৰেচম শিল্প

তথ্য সংগ্ৰহ

বাহ্যিক সংযোগ

 অসম চৰকাৰ

       

 :   
  

শ্ৰেণী:বস্ত্ৰ
শ্ৰেণী:অসমৰ সংস্কৃতি
শ্ৰেণী:ৰেচম শিল্প
এযোৰ হাতে বোৱা গাঢ় গুলপীয়া ৰঙৰ মেখেলা-চাদৰএযোৰ হাতে বোৱা গাঢ় গুলপীয়া ৰঙৰ মেখেলা-চাদৰ
অসমীয়া মহিলাৰ জাতীয় পোছাক হল মেখেলা চাদৰ তাৰে অধোবস্ত্ৰ ৰূপ মেখেলা পৰিধান কৰা হয় মেখেলা শব্দৰ মূল সংস্কৃত 'মেখলা' অধোবস্ত্ৰ আৰু কঁকালত মেৰিউৱা মেখলাৰ ধাৰণাটো বৈদিক যুগৰে এসময়ত অধোবস্ত্ৰ ৰূপে 'মেখলা' স্ত্ৰী-পুৰুষ নিৰ্বিশেষে পৰিধান কৰিছিল অজন্তা-ইলোৰাৰ চিত্ৰত বুকুত মেঠনি মৰা গাভৰুৰ চিত্ৰ আজিও দৃশ্যমান অসমীয়া তিৰোতায়ো এসময়ত মেঠনি মাৰিছিল কামাখ্যাৰ ভাস্কৰ্যত বুকুত মেঠনি মৰা নাৰীৰ জীৱন্ত ৰূপ দেখা যায় অসমীয়া তিৰোতাই পৰিধান কৰা বিভিন্ন মেখেলাবোৰ হল (ফুলৰ চানেকি, বোৱা পদ্ধতি আৰু উপকৰণৰ আধাৰত দিয়া নাম):
 কিংখাপ বা কিংসাপৰ মেখেলা
 কাৰ্চিপৰ বনকৰা মেখেলা
 গুণাকটা মেখেলা
 গাঁৰি দিয়া মেখেলা
 গোমচেং মেখেলা
 তিতাকৰীয়া মেখেলা
 নৰা মেখেলা
 বনকৰা মেখেলা
 বুটাবচা মেখেলা
 মেজাংকৰি মেখেলা
 মুগা মেখেলা আদি 

তথ্যসংগ্ৰহ
 অসমীয়া সংস্কৃতিৰ কণিকা  সম্পাদনা- ড পৰমানন্দ ৰাজবংশী, ড নাৰায়ন দাস (পৃষ্ঠা- ২৮৮)

শ্ৰেণী:অসমৰ সংস্কৃতি
শ্ৰেণী:বস্ত্ৰ
মেগান, ডাচেছ অৱ ছাচেক্স (, ৪ আগষ্ট, ১৯৮১) ব্ৰিটিছ ৰাজকীয় পৰিয়ালৰ এগৰাকী আমেৰিকান সদস্য, সংবাদ মাধ্যমৰ ব্যক্তিত্ব আৰু প্ৰাক্তন অভিনেত্ৰী তেওঁৰ তৃতীয় চাৰ্লছ ৰজাৰ কনিষ্ঠ পুত্ৰ ছাচেক্সৰ ড্যুক ৰাজকুমাৰ হেৰীৰ সৈতে বিবাহ হয়

কেলিফৰ্ণিয়াৰ লছ এঞ্জেলছত মেগানৰ জন্ম হৈছিল  নৰ্থৱেষ্টাৰ্ণ ইউনিভাৰ্চিটিৰ পৰাই তেওঁৰ অভিনয় কেৰিয়াৰ আৰম্ভ হৈছিল তেওঁ আইনী ড্ৰামা ধাৰাবাহিক ছুটছত সাতটা ছিজন (২০১১২০১৮) ৰেচেল জেনৰ চৰিত্ৰত অভিনয় কৰিছিল তেওঁ ছচিয়েল মিডিয়াত উপস্থিতিও গঢ়ি তুলিছিল, যত লাইফষ্টাইল ব্লগ দ্য টিগ (২০১৪২০১৭) অন্তৰ্ভুক্ত আছিল দ্য টিগৰ সময়ছোৱাত মেগান মূলতঃ মহিলাৰ বিষয় আৰু সামাজিক ন্যায়ৰ ওপৰত গুৰুত্ব আৰোপ কৰা দাতব্য কামৰ সৈতে জড়িত হৈ পৰে ২০১১ চনৰ পৰা ২০১৪ চনত তেওঁলোকৰ বিবাহ বিচ্ছেদলৈকে ছবি প্ৰযোজক ট্ৰেভৰ এংগেলছনৰ সৈতে বিবাহপাশত আবদ্ধ হৈছিল

২০১৮ চনত ৰাজকুমাৰ হেৰীৰ  সৈতে বিবাহপাশত আবদ্ধ হোৱাৰ পিছত মেগানে অভিনয়ৰ পৰা অৱসৰ গ্ৰহণ কৰে আৰু ডাচেছ অৱ ছাচেক্স হিচাপে পৰিচিত হয় তেওঁলোকৰ দুটা সন্তান আৰ্চি আৰু লিলিবেট ২০২০ চনৰ জানুৱাৰী মাহত দম্পতীহালে কৰ্মৰত ৰয়েল পদৰ পৰা পদত্যাগ কৰি মেগানৰ জন্মভূমি দক্ষিণ কেলিফৰ্ণিয়ালৈ গুচি যায় আৰু বেভাৰলী হিলছ ভিত্তিক লাভজনক আৰু অলাভজনক (দাতব্য) ব্যৱসায়িক সংস্থাৰ মিশ্ৰণ আৰ্চেৱেল ইনকৰ্পৰেশ্যন আৰম্ভ কৰে ২০২১ চনৰ মাৰ্চ মাহত তেওঁ আৰু তেওঁৰ স্বামীয়ে মেগান আৰু হেৰীৰ সৈতে অপ্ৰাত অংশগ্ৰহণ কৰে, যিটো অপ্ৰা উইনফ্ৰেৰ বহু প্ৰচাৰিত আমেৰিকান টেলিভিছন সাক্ষাৎকাৰ শিশুৰ বাবে তেওঁ দ্য বেঞ্চ লিখিছে৷ তেওঁ পডকাষ্ট আৰ্কিটাইপছ (২০২২) আয়োজন কৰিছে৷ লগতে নেটফ্লিক্সৰ ধাৰাবাহিক হেৰী এণ্ড মেগান (২০২২) আৰু উইথ লাভ, মেগান (২০২৫)ত অভিনয় কৰিছে

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:অভিনয় শিল্পী
শ্ৰেণী:অভিনেত্ৰী
শ্ৰেণী:আমেৰিকান অভিনয় শিল্পী
মেগিষ্টো (প্ৰাচীন গ্ৰীক: ) গ্ৰীক শ্ৰুতিকথাৰ কিছুমান বিৱৰণ অনুসৰি কেলিষ্টোৰ আন এটা ৰূপ, জিউছৰ দ্বাৰা আৰ্কাছৰ মাতৃ, 2.1.6,  2.6.2,       তেওঁক ইনাকাছৰ কন্যা থেমিষ্টো বুলিও কোৱা হৈছিল  ,  . 300;   , ..   (); -,  10.21 থেমিষ্টো নদী দেৱতা ইনাকাছৰ কন্যা আৰু জিউছৰ দ্বাৰা আৰ্কাছৰ মাতৃ আছিল আন কিছুমান বিৱৰণীত আৰ্কাছৰ সাধাৰণ জন্মদাত্ৰী মাতৃৰ নাম লাইকানৰ কন্যা কেলিষ্টো নাইবা চেটিয়াছৰ কন্যা মেগিষ্টো বুলি কোৱা হৈছিল, দুয়োগৰাকী মহিলা আৰ্কাডিয়ান ৰাজকীয় পৰিয়ালৰ সদস্য আছিল

পৰিয়াল
মেগিষ্টো ৰাজকীয় তেজৰ আছিল কাৰণ তেওঁৰ পিতৃ আৰ্কাডিয়াৰ ৰজা লাইকায়নৰ পুত্ৰ চেটিয়াছ আছিল

শ্ৰুতিকথা
কেলিষ্টোৰ দৰেই মেগিষ্টোৱেও তেওঁৰ দৰেই ভাগ্যৰ সন্মুখীন হবলগীয়া হৈছিল যত তাইও ভালুকলৈ ৰূপান্তৰিত হৈছিল তাইৰ পিতৃ চেটিয়াছক আকাশত আঁঠু লোৱা মানুহ হিচাপে প্ৰতিনিধিত্ব কৰা হৈছে কাৰণ তেওঁ যেন এটা আঁঠুত ভৰ দি তেওঁৰ কন্যাৰ ভাগ্যৰ বাবে বিলাপ কৰি আছে আৰু হাত দুখন মেলি স্বৰ্গলৈ তুলি লৈ দেৱতাসকলক তাইক নিজৰ ওচৰলৈ ঘূৰাই পঠিয়াবলৈ অনুৰোধ কৰিছে

তথ্য সংগ্ৰহ

 
 , . (1870).        . : , ,  .
শ্ৰেণী:গ্ৰীক কিংবদন্তি
মেঘ পৰিকলন ( ) হৈছে এক সংগণনা () সেৱাসমূহৰ বিতৰণ পদ্ধতি যেনে- চাৰ্ভাৰ (), সংৰক্ষণ (), ডাটাবেছ (), নেটৱৰ্কিং (), চফ্টৱেৰ (), বিশ্লেষণ () আৰু বুদ্ধিমত্তা () ইত্যাদি ইণ্টাৰনেটৰ জৰিয়তে সম্ভৱ হয় ই ব্যৱহাৰকাৰীসকলক এই সেৱাসমূহৰ প্ৰয়োজনীয়তাৰ ওপৰত প্ৰৱেশ কৰাৰ অনুমতি প্ৰদান কৰাৰ লগতে কেৱল ব্যৱহাৰ কৰা সেৱাৰ বাবেহে প্ৰয়োজনীয় ধন প্ৰদান কৰে আৰু ভৌতিক আন্তঃগাঁথনিৰ প্ৰয়োজনীয়তা নাইকিয়া কৰে এনেকুৱা ধৰণৰ প্ৰকল্পই বিভিন্ন ধৰণৰ সুবিধা যেনে- নমনীয়তা বৃদ্ধি কৰা, ক্ৰমাংকনীয় আৰু সুলভ মূল্যৰ সুবিধাসমূহ প্ৰদান কৰা ইত্যাদি 
মেঘ পৰিকলন বিভিন্ন খণ্ডত বহুল প্ৰয়োগ কৰা হয় ব্যক্তিগত ব্যৱহাৰৰপৰা আৰম্ভ কৰি ই-মেইল আৰু সুস্থিৰ সেৱাৰপৰা আৰম্ভ কৰি ডাটা সংৰক্ষণ, চি আৰ এম আৰু চফ্টৱেৰ (,  ) বিকাশৰ দৰে ব্যাৱসায়িক প্ৰয়োগত ক্লাউড কম্পিউটিং ব্যাপকভাবে ব্যৱহাৰ হয় ই ৱেবছাইট আৰু অনলাইন গেম চলোৱাৰপৰা আৰম্ভ কৰি কৃত্ৰিম বুদ্ধিমত্তা () আৰু মেচিন লাৰ্নিং মডেল শক্তিশালী কৰালৈকে সকলোৰে বাবে নিৰ্ভৰশীল
মেঘনা গুলজাৰ (; এগৰাকী ভাৰতীয় লেখক, পৰিচালক আৰু প্ৰযোজক ২০১৮ চনৰ বলীউডী ছবি ৰাজী পৰিচালনাৰ বাবে তেওঁ অধিক পৰিচিত

১৯৯৯ চনত দেউতাকৰ পৰিচালনাৰ হু-তু-তুৰ চিত্ৰনাট্যকাৰ হিচাপে অভিষেক ঘটাৰ পিছত ২০০০ চনত মেঘনা পৰিচালিত প্ৰথমখন ছবি ফিলহাল মুক্তি পায়; যদিও সেই দশকটোত তেওঁ পৰিচালনাত সফলতা লাভ কৰিব নোৱাৰিলে আঠ বছৰীয়া এক জঠৰ সময় পাৰ কৰাৰ পিছত তেওঁ সমালোচকৰ প্ৰশংসিত ছবি তলৱাৰ (২০১৫) পৰিচালনা কৰে, যিখন বক্স অফিচত সিমান সফল নোহোৱাৰ পিছতো শ্ৰেষ্ঠ পৰিচালকৰ মনোনয়ন পায় ২০১৮ চনত তেওঁৰ পৰিচালিত ছবি দেশপ্ৰেমমূলক থ্ৰিলাৰ ৰাজীয়ে প্ৰথমবাৰৰ বাবে লাভৰ মুখ দেখায় ৰাজী ভাৰতৰ সৰ্বাধিক উপাৰ্জন কৰা চলচ্চিত্ৰৰ অন্যতম এই ছবিখনৰ বাবে তেওঁ শ্ৰেষ্ঠ পৰিচালকৰ ফিল্মফেয়াৰ বঁটা অৰ্জন কৰিবলৈ সক্ষম হয় ৰাজীয়ে তেওঁক পৰিচালক হিচাপে প্ৰতিষ্ঠিত হোৱাত সহায় কৰে আৰু ইয়াৰ পিছত তেওঁ জীৱনীমূলক ড্ৰামা ছবি ছাপাক (২০২০) পৰিচালনা কৰে
প্ৰাৰম্ভিক জীৱন
গীতিকাৰ আৰু কবি গুলজাৰ আৰু প্ৰাক্তন অভিনেত্ৰী ৰাখীৰ কন্যা মেঘনা গুলজাৰৰ জন্ম হৈছিল ১৯৭৩ চনৰ ১৩ ডিচেম্বৰত মহাৰাষ্ট্ৰৰ মুম্বাইত বৰ্তমানৰ বাংলাদেশৰ মেঘনা নদীৰ নামেৰে মাকে তেওঁক মেঘনা নাম দিছিল
কৰ্মজীৱন
মেঘনাই দ্য টাইমছ অফ ইণ্ডিয়া আৰু ৰাষ্ট্ৰীয় চলচ্চিত্ৰ বিকাশ নিগমৰ () পাব্লিকেচন চিনেমা ইন ইণ্ডিয়াৰ ফ্ৰীলেঞ্চ লেখিকা হিচাপে কৰ্মজীৱনৰ পাতনি মেলে তেওঁৰ কবিতা ভাৰতীয় কবি সমাজৰ সংকলনসমূহত প্ৰকাশ পাইছিল সমাজবিজ্ঞানত স্নাতক ডিগ্ৰী লাভ কৰাৰ পিছত তেওঁ বিখ্যাত চলচ্চিত্ৰ নিৰ্মাতা চৈয়দ আখতাৰ মিৰ্জাৰ সৈতে সহকাৰী পৰিচালক হিচাপে কাম কৰে ১৯৯৫ চনত নিউয়ৰ্ক বিশ্ববিদ্যালয়ৰ টিচ্ছ স্কুল অফ আৰ্টছৰ পৰা চলচ্চিত্ৰ নিৰ্মাণৰ চুটি পাঠ্যক্ৰম সম্পূৰ্ণ কৰে তাৰপৰা উভতি অহাৰ পিছত দেউতাক লেখক-পৰিচালক গুলজাৰৰ ছবি মাচিছ আৰু হু-তু-তুৰ সহকাৰী হিচাপে কামত সোমায় মেঘনাই একে সময়তে চিত্ৰনাট্য লিখাৰ কাম হাতত লোৱাৰ উপৰিও দূৰদৰ্শনৰ তথ্যচিত্ৰ আৰু কেইবাটাও মিউজিক ভিডিঅৰ পৰিচালনাৰ সৈতে জড়িত হয়

২০০২ চনত মেঘনাই তেওঁৰ প্ৰথম ছবি ফিলহাল পৰিচালনা কৰে; য'ত প্ৰাক্তন মিছ ইউনিভাৰ্ছ সুস্মিতা আৰু টাবুৱে অভিনয় কৰিছিল মেঘনা পৰিচালিত দ্বিতীয়খন ছবি আছিল জাষ্ট মেৰিড (২০০৭) তেওঁ অমৃতা সিং অভিনীত সঞ্জয় গুপ্তৰ সংকলন দছ কাহানিয়াৰ আধাৰত পূৰ্ণমাসী নামেৰে এখন চুটি ছবিও পৰিচালনা কৰে ২০১৫ চনত মেঘনাই বিশাল ভৰদ্বাজে লিখা তলৱাৰ পৰিচালনা কৰে, যিখনৰ কাহিনীৰ আধাৰ আছিল ২০০৮ চনত সংঘটিত হোৱা নয়দাৰ ডাবল মাৰ্ডাৰ

২০১৮ চনত তেওঁৰ থ্ৰিলাৰ তেওঁ ৰাজী মুক্তি পায় জংলী পিকচাৰ্ছ আৰু ধৰ্ম প্ৰডাকচনৰ দ্বাৰা নিৰ্মিত এই ছবিখনত আলিয়া ভাট আৰু বিকি কৌশলে অভিনয় কৰিছিল ছবিখন হৰিন্দৰ ছিক্কাৰ উপন্যাস কলিং সহমতৰ আধাৰত নিৰ্মিত বিশ্বজুৰি ১৯৩ কোটি টকা (২৪ মিলিয়ন মাৰ্কিন ডলাৰ) উপাৰ্জন কৰি ই বলীউডৰ অন্যতম সৰ্বাধিক উপাৰ্জনকাৰী ছবি বুলি প্ৰমাণিত হয় তলৱাৰ আৰু ৰাজী দুয়োখনে শ্ৰেষ্ঠ ছবিৰ ফিল্মফেয়াৰ বঁটাৰ মনোনয়ন লাভ কৰাৰ লগতে মেঘনায়ো শ্ৰেষ্ঠ পৰিচালক শাখাত দুটা মনোনয়ন লাভ কৰে ৰাজীয়ে শ্ৰেষ্ঠ ছবিৰ সন্মান পায় আৰু মেঘনায়ো ইয়াৰ বাবে শ্ৰেষ্ঠ পৰিচালকৰ বঁটা লাভ কৰে

পৰৱৰ্তী পৰিচালনাৰ বাবে মেঘনাই এচিড আক্ৰমণৰ পৰা জীৱন ৰক্ষা পৰা লক্ষ্মী আগৰৱালাৰ জীৱনৰ আধাৰত এখন বাযপিক নিৰ্মাণ কৰিবলৈ বাছি লৈছিল ছবিখনৰ নাম দিছিল ছাপাক লক্ষ্মী আগৰৱালাৰ দ্বাৰা অনুপ্ৰাণিত হৈ এচিড আক্ৰমণৰ পৰা জীৱন ৰক্ষা পৰা মালতি নামৰ ছোৱালী এজনীৰ বিষয়ে ছবিখন বৰ্ণনা কৰা হৈছে দীপিকা পাড়ুকনে কেন্দ্ৰীয় চৰিত্ৰত অভিনয় কৰা ছবিখনত ২০২০ চনৰ ১০ জানুৱাৰীত মুক্তি পোৱাৰ লগে লগে সমালোচকৰ প্ৰশংসা লাভ কৰিবলৈ সক্ষম হয় 

তথ্যউৎস

 বাহ্যিক সংযোগ

 

শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:ফিল্মফেয়াৰ বঁটা বিজয়ী
শ্ৰেণী:চিত্ৰনাট্য লেখক
শ্ৰেণী:হিন্দী ভাষাৰ চলচ্চিত্ৰ পৰিচালক
মেঘনা পন্ত () এগৰাকী ভাৰতীয় লেখক, সাংবাদিক আৰু বক্তা সাহিত্য, লিংগ সমস্যা আৰু সাংবাদিকতালৈ আগবঢ়োৱা তেওঁৰ অৱদানৰ বাবে তেওঁ বিভিন্ন বঁটা লাভ কৰিছে ২০১২ চনত, তেওঁ তেওঁৰ প্ৰথমখন উপন্যাস ৱান এণ্ড আ হাফ ৱাইফৰ বাবে মিউজ ইণ্ডিয়া নেচনেল লিটাৰেৰী এৱাৰ্ডছ ইয়ং ৰাইটাৰ বঁটা লাভ কৰিছিল তেওঁৰ চুটি গল্প সংকলন হেপ্পী বাৰ্থডে এণ্ড আডাৰ ষ্ট'ৰিজ ফ্ৰেংক অকনৰ আন্তৰাষ্ট্ৰীয় বঁটাৰ বাবে তালিকাভুক্ত হৈছিল 

কৰ্মজীৱন
পন্তে আগতে মুম্বাই আৰু নিউয়ৰ্কত টাইমচ্ নাও, এন ডি টিভি আৰু ব্লুমবাৰ্গ-ইউ টি ভিৰ সৈতে ব্যৱসায়িক বাতৰি এংকৰ হিচাপে কাম কৰিছিল তেওঁ ২০০৮ চনৰ বিত্তীয় সংকটৰ সময়ত নিউয়ৰ্ক ষ্টক এক্সচেঞ্জৰ (এনৱাইএছই) পৰা প্ৰতিবেদন দিছিল  সম্পূৰ্ণ-সময় লিখনিত নিয়োগ কৰিবৰ বাবে তেওঁ ২০১৩ চনত সাংবাদিকতা ত্যাগ কৰে, আৰু ভাৰতলৈ উভতি আহে

তেওঁৰ প্ৰথম উপন্যাস ৱান এণ্ড আ হাফ ৱাইফ (ৱেষ্টলেণ্ড, ২০১২)য়ে ৰাষ্ট্ৰীয় মিউজ ইণ্ডিয়া ইয়ং ৰাইটাৰ্ছ এৱাৰ্ড (২০১৪) লাভ কৰিছিল আৰু আমাজন ব্ৰেকথ্ৰু নভেল এৱাৰ্ডৰ বাবে তালিকাভুক্ত হৈছিল

২০১৫ চনত, তেওঁ মুম্বাইত "ফেমিনিষ্ট ৰাণী" নামৰ এক মাহেকীয়া পেনেল আলোচনা আৰম্ভ কৰে, যত বিভিন্ন ভাৰতীয় নাৰীবাদীৰ সৈতে সাক্ষাৎকাৰ প্ৰদৰ্শন কৰা হয় তিনি বছৰৰ আলোচনাৰ পিছত, তেওঁ ২০১৮ চনত, শৈলী চোপ্ৰাৰ সৈতে সহ-ৰচনা কৰা তেওঁৰ প্ৰথম অ-কল্পকাহিনী গ্ৰন্থ "ফেমিনিষ্ট ৰাণী"ত সাক্ষাৎকাৰসমূহৰ এটা সংকলন প্ৰকাশ কৰিছিল, ২০১৯ চনত প্ৰকাশ হোৱা তেওঁৰ দ্বিতীয় খন নন-ফিকচন কিতাপ হাও টু গেট পাব্লিচড্ ইন ইণ্ডিয়া প্ৰকাশন উদ্যোগৰ ভিতৰুৱা লোকসকলৰ আৰু লেখকসকলৰ সাক্ষাৎকাৰৰ ওপৰত আধাৰিত 

পন্তে ধৰ্ষণ, ঘৰুৱা হিংসা, গৰ্ভপাত, চাৰোগেচী, বডী-শ্বেমিং, মহিলাসকলৰ বাবে ৰাজহুৱা সুৰক্ষা আদি বিভিন্ন বিষয়ত হিন্দুস্তান টাইমছ আৰু হাফিংটন পোষ্ট আদি বিভিন্ন প্ৰকাশনৰ বাবে লিখিছে তেওঁ  .ৰ ফিচাৰ্চ এডিটৰ আছিল ২০১৮ চনত লিংগ সমতাৰ ওপৰত লিখা লিখনিৰ বাবে তেওঁক লাডলি মিডিয়া বঁটা প্ৰদান কৰা হয় 

পন্ত ঘৰুৱা হিংসাৰ চিকাৰ হৈছিল আৰু তেওঁ তেওঁৰ এই ব্যক্তিগত অভিজ্ঞতাৰ বিষয়ে টি ই ডি এক্স   ,        কে ধৰি কেইবাটাও মঞ্চত কথা পাতিছে আৰু মহিলাসকলক ঘৰুৱা হিংসাৰ বিৰুদ্ধে মাত মাতিবলৈ আহ্বান জনাইছে তেওঁ জয়পুৰ সাহিত্য মহোৎসৱ, টাটা সাহিত্য লাইভ, কালা ঘোড়া সাহিত্য মহোৎসৱ, পুনে আন্তঃৰাষ্ট্ৰীয় সাহিত্য মহোৎসৱ      2013, .,ইয়ং মেকাৰচ্ কনক্লেভ, ৰাইজৱিথটুইটাৰ আৰু ৰাষ্ট্ৰসংঘৰ নাৰীবাদী সন্মিলনকে ধৰি বিভিন্ন সাহিত্য উৎসৱ আৰু সন্মিলনতো ভাষণ আগবঢ়াইছে ২০১৮ চনত, পণ্টে ফাৰ্ষ্টপোষ্টৰ দ্বাৰা আয়োজিত মিটু কথোপকথন অনুষ্ঠানত পেনেল আলোচনা পৰিচালনা কৰিছিল 

তেওঁ নিউজ পৰ্টেল ফাৰ্ষ্টপোষ্টৰ বাবে বিভিন্ন মহিলা কেন্দ্ৰিক অনুষ্ঠানও সঞ্চালনা কৰে      .     .

২০১৯ চনত, পন্ত অমিতাভ বচ্চনৰ সৈতে কৌন বনেগা কৰৌড়পতি অনুষ্ঠানত এক্সপাৰ্ট হিচাপে উপস্থিত হৈছিল

স্বীকৃতি
 লাডলি মিডিয়া বঁটা (২০১৮)  বিজয়ী
 ভাৰত নিৰ্মাণ বঁটা  (২০১৭)  বিজয়ী
 এফ অ এন (ফেলোজ অৱ নেচাৰ) দক্ষিণ এছিয়া চুটি-গল্প বঁটা (২০১৬)  বিজয়ী
 মিউজ ইণ্ডিয়া ইয়ং ৰাইটাৰ্ছ এৱাৰ্ড  (২০১৩)  বিজয়ী
 কমনৱেলথ চৰ্ট ষ্টৰি প্ৰাইজ (২০১৮)  তালিকাভুক্ত
 ফ্ৰেংক অকনৰ আন্তৰাষ্ট্ৰীয় চুটি গল্প বঁটা (2014)  তালিকাভুক্ত .  25  2014  (10  2014). . .  10  2014
 দ্যা চিনাম'ন প্ৰেছ ন'ভেল ৰাইটিং এৱাৰ্ড (২০১২)  তালিকাভুক্ত

গ্ৰন্থপঞ্জী
উপন্যাস
 ৱান এণ্ড আ হাফ ৱাইফ (২০১২)
 দ্য টেৰিবল, হৰিবল, ভেৰী বেদ গুড নিউজ (২০২১)

চুটি গল্প
 হেপ্পী বাৰ্থডে! (২০১৩)
 দ্য ট্ৰাবল ৱিথ ৱুইমেন (২০১৬)

নন-ফিকচন
 ফেমিনিষ্ট ৰাণী (২০১৮)
 হাও টু গেট পাব্লিচড্ ইন ইণ্ডিয়া (২০১৯)

তথ্যসূত্ৰ

শ্ৰেণী:ভাৰতৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় সাহিত্যিক
মেঘনা সিং (জন্ম ১৮ জুন ১৯৯৪) হৈছে এখন ভাৰতীয় মহিলা ক্ৰিকেটাৰ, যিয়ে ৰে'ইলৱেৰ হৈ খেল কৰে আগষ্ট ২০২১-ত, তেওঁ প্ৰথমবাৰৰ বাবে ভাৰত মহিলা ক্ৰিকেট দলত স্থান লাভ কৰে অষ্ট্ৰেলিয়াৰ বিৰুদ্ধৰ শৃংখলাত, য'ত তেওঁ টেষ্ট দলতো স্থান লাভ কৰে ২১ ছেপ্টেম্বৰ ২০২১ তাৰিখে অষ্ট্ৰেলিয়াৰ বিৰুদ্ধে তেওঁৰ মহিলা একদিনীয়া আন্তঃৰাষ্ট্ৰীয় ক্ৰিকেটত অভিষেক ঘটে তেওঁ ৩০ ছেপ্টেম্বৰ ২০২১-ত টেষ্টত অভিষেক কৰে, সেয়াও অষ্ট্ৰেলিয়াৰ বিৰুদ্ধে

জানুৱাৰী ২০২২-ত, তেওঁ ২০২২ মহিলা ক্ৰিকেট বিশ্বকাপৰ বাবে নিউজিলেণ্ডত অনুষ্ঠিত ভাৰতৰ দলত স্থান লাভ কৰে লগতে তেওঁ নিউজিলেণ্ডৰ বিৰুদ্ধে এদিনীয়া খেলৰ বাবে দলত অন্তৰ্ভুক্ত হৈছিল

জুলাই ২০২২-ত, তেওঁ ২০২২ কমনৱেল্থ গেমছৰ ক্ৰিকেট প্ৰতিযোগিতাৰ বাবে ভাৰতৰ দলত অন্তৰ্ভুক্ত হয় উক্ত প্ৰতিযোগিতাৰ আৰম্ভণিৰ খেলত, ২৯ জুলাই ২০২২-ত, অষ্ট্ৰেলিয়াৰ বিৰুদ্ধে এদিনীয়াত অভিষেক ঘটে

ডিচেম্বৰ ২০২৩-ত, তেওঁ ২০২৪ মহিলা প্ৰিমিয়াৰ লীগৰ বাবে গুজৰাট জায়েন্টছৰ দ্বাৰা নিযুক্ত হয়

বাহ্যিক সংযোগ 
  

তথ্যসূত্ৰ 

শ্ৰেণী:জীৱিত ব্যক্তি 
শ্ৰেণী:উত্তৰ প্ৰদেশৰ ব্যক্তি 
শ্ৰেণী:ভাৰতীয় মহিলা ক্ৰিকেটাৰ 
শ্ৰেণী:ভাৰতীয় নাৰী
শ্ৰেণী:ক্ৰিকেটাৰ
শ্ৰেণী:ভাৰতীয় ক্ৰিকেটাৰ
মেঘালয় চৰকাৰ () বা মেঘালয় ৰাজ্য চৰকাৰ হ'ল ভাৰতৰ মেঘালয় ৰাজ্য আৰু ইয়াৰ ১২খন জিলাৰ সৰ্বোচ্চ শাসক কৰ্তৃপক্ষ৷ ইয়াত মেঘালয়ৰ ৰাজ্যপালৰ নেতৃত্বত এটা কাৰ্যবাহী, ন্যায়পালিকাৰ আৰু বিধানসভা শাখা আছে

ভাৰতৰ আন ৰাজ্যৰ দৰে মেঘালয় ৰাজ্যৰ মুৰব্বীজন হল ভাৰতৰ ৰাষ্ট্ৰপতিয়ে কেন্দ্ৰীয় চৰকাৰৰ পৰামৰ্শমতে নিযুক্ত কৰা ৰাজ্যপাল ৰাজ্যপালৰ পদটো বহুলাংশে আনুষ্ঠানিক মুখ্যমন্ত্ৰী চৰকাৰৰ মুৰব্বী আৰু প্ৰায়বোৰ কাৰ্যকৰী ক্ষমতা তেওঁৰ হাততেই ন্যস্ত থাকে শ্বিলং, মেঘালয়ৰ ৰাজধানী আৰু ইয়াতেই ৰাজ্যখনৰ বিধানসভা আৰু সচিবালয় আছে মেঘালয়ৰ শ্বিলঙত অৱস্থিত মেঘালয় উচ্চ ন্যায়ালয়ে মেঘালয় ৰাজ্যত উত্থাপিত গোচৰৰ ক্ষেত্ৰত অধিকাৰ আৰু ক্ষমতা প্ৰয়োগ কৰে

বৰ্তমানৰ মেঘালয় বিধানসভাখন এক-সদনীয় বিধায়িনীসভা ই ৬০ গৰাকী বিধানসভাৰ সদস্যৰে গঠিত ইয়াৰ কাৰ্যকাল ৫ বছৰ, যদিহে সোনকালে ভংগ নহয়

 তথ্য উৎস 

     ,  . . .  . , 1996. .

 বাহ্যিক সংযোগ
ভূতাত্ত্বিক সময়ৰ মাপনী বা স্কেলৰ শেহতীয়া যুগটোৱেই হৈছে মেঘালয় যুগ ই হৈছে চতুৰ্থ কল্পৰ উচ্চতম স্তৰ মেঘালয় যুগ আজিৰ পৰা প্ৰায় ৪২০০ বছৰৰ আগতে আৰম্ভ হৈছিলে আন্তৰ্জাতিক স্তৰবিজ্ঞান কমিছনে ২০১৮ চনৰ জুলাই মাহত মেঘালয় যুগটোক আনুষ্ঠানিকভাৱে স্বীকৃতি প্ৰদান কৰিলে 

তথ্যসূত্ৰ

শ্ৰেণী:ভূতত্ত্ব
মেঘালয় ৰাজ্যিক মহিলা আয়োগ হৈছে মেঘালয় ৰাজ্যৰ মহিলাৰ বিৰুদ্ধে অপৰাধ সম্পৰ্কীয় বিষয়সমূহৰ সৈতে মোকাবিলা কৰিবলৈ ২০০৪ চনত গঠন কৰা এটা বিধিগত সংস্থা ৰাজ্যৰ মহিলাৰকল্যাণৰ বাবে মেঘালয় চৰকাৰে অৰ্ধ-ন্যায়িক সংস্থা হিচাপে মহিলা আয়োগ গঠন কৰিছিল

 ইতিহাস আৰু উদ্দেশ্য 

মহিলা সম্পৰ্কীয় নিৰ্দিষ্ট সমস্যাসমূহৰ তদন্তৰ বাবে আৰু ৰাজ্যৰ পৰা মহিলা সম্পৰ্কীয় বিষয়সমূহ অধ্যয়ন কৰাৰ উপৰিও মেঘালয় ৰাজ্যিক মহিলা আয়োগ গঠন কৰা হৈছিল৷আয়োগ মহিলাৰ অধিকাৰ সুৰক্ষিত কৰাৰ ক্ষমতাৰে সজ্জিত আৰু পৰিয়াল-সমাজত সন্মুখীন হোৱা যিকোনো ধৰণৰ হাৰাশাস্তি আৰু সমস্যাৰ বিৰুদ্ধে তেওঁলোকৰ সুৰক্ষা আৰু সমতা নিশ্চিত কৰাৰ দায়িত্বৰে সমৃদ্ধ 

তলত উল্লেখ কৰা উদ্দেশ্যেৰে আয়োগ গঠন কৰা হৈছিল-

১. মহিলাৰ সুৰক্ষা আৰু কল্যাণ নিশ্চিত কৰা

২. প্ৰাসংগিক আইন উলংঘা বা সুযোগ অস্বীকাৰ বা মহিলাসকলক কোনো অধিকাৰৰ পৰা বঞ্চিত কৰাৰ ক্ষেত্ৰত সময়মতে লিংগভিত্তিক বিষয়সমূহ চম্ভালিব লাগে 

৩. মহিলা ভিত্তিক বিষয়ত ৰাজ্য চৰকাৰক পৰামৰ্শ দিয়া

৪. ৰাজ্যৰ মহিলা ভিত্তিক আইন সন্দৰ্ভত ৰাজহুৱা স্থানত সজাগতা সৃষ্টিৰ বাবে আয়োগে মাজে মাজে পদক্ষেপ গ্ৰহণ কৰে

 গঠন

এগৰাকী অধ্যক্ষ আৰু অন্যান্য সদস্যৰে সৈতে মেঘালয় ৰাজ্যিক মহিলা আয়োগ গঠন কৰা হয় ৰাজ্যৰ সমাজ কল্যাণ বিভাগে মহিলা আয়োগৰ অধ্যক্ষ নিযুক্তিৰ বাবে মডালিটি তৈয়াৰ কৰে তেওঁলোকৰ দৰমহা আৰু অন্যান্য পাৰিতোষিক ৰাজ্য চৰকাৰে নিৰ্ধাৰণ কৰে আৰু সময়ে সময়ে সংশোধন কৰে

ফিডালিয়া টয় মেঘালয় ৰাজ্যিক মহিলা আয়োগৰ অধ্যক্ষ তেওঁলোকৰ কাৰ্যকাল ৩ বছৰীয়া৷
 কাৰ্যাৱলী 

১. আয়োগে ভাৰতীয় সংবিধান আৰু মহিলা সম্পৰ্কীয় আইনসমূহৰ অধীনত মহিলাসকলৰ বাবে নিশ্চিত কৰা ব্যৱস্থা আৰু সুৰক্ষাৰ প্ৰতি নিশ্চিতি লোৱাটো নিশ্চিত কৰিব লাগে

২. ৰাজ্যৰ কোনো সংস্থাই মহিলাৰ বিৰুদ্ধে সুৰক্ষামূলক ব্যৱস্থা ৰূপায়ণ কৰাত ব্যৰ্থ হলে চৰকাৰৰ জাননীত একেখিনি লাভ কৰা

৩. ৰাজ্যৰ মহিলাসকলক ন্যায় প্ৰদানৰ ক্ষেত্ৰত যিকোনো আইন বিফল হলে সংশোধনীৰ বাবে পৰামৰ্শ দিয়া

৪. মহিলাৰ অধিকাৰ উলংঘাৰ যিকোনো বিষয় সংশ্লিষ্ট কৰ্তৃপক্ষৰ সৈতে গ্ৰহণ কৰা আৰু তেওঁলোকক অনুসৰণমূলক ব্যৱস্থা গ্ৰহণৰ পৰামৰ্শ দিয়া

৫ ভাৰতীয় সংবিধানৰ অধীনত নিশ্চিত কৰা নিজৰ অধিকাৰ খৰ্বৰ অভিযোগ আৰু নিজৰ সুৰক্ষা ব্যৱস্থা ৰূপায়ণ নকৰাৰ অভিযোগ থকা মহিলাসকলে প্ৰতিকাৰৰ বাবে পোনপটীয়াকৈ মহিলা আয়োগৰ কাষ চাপিব পাৰে

৬. ৰাজ্যত অত্যাচাৰ আৰু বৈষম্যৰ বলি হোৱা মহিলাসকলক পৰামৰ্শ আৰু সহায় কৰা

৭. মহিলাৰ গণ গোটৰ সৈতে জড়িত যিকোনো বিষয়ৰ বিচাৰৰ খৰচৰ বিত্তীয় সাহায্য আৰু মাজে মাজে সেইবোৰৰ সৈতে জড়িত ৰাজ্য চৰকাৰক প্ৰতিবেদন দিয়া

৮. মহিলা কাৰাবন্দী দাখিল কৰা যিকোনো চৌহদ, কাৰাগাৰ বা অন্যান্য ৰিমাণ্ড হোম বা আন যিকোনো গোচৰ পৰিদৰ্শন কৰি প্ৰয়োজনসাপেক্ষে নিজ নিজ কৰ্তৃপক্ষৰ জাননীলৈ অনা

৯. মহিলা ভিত্তিক যিকোনো নিৰ্দিষ্ট বিষয়ৰ সোধা-পোছা, অধ্যয়ন আৰু অনুসন্ধান কৰা

১০. শৈক্ষিক গৱেষণা আৰম্ভ কৰা বা যিকোনো প্ৰচাৰ পদ্ধতি গ্ৰহণ কৰা আৰু সকলো ক্ষেত্ৰতে মহিলাৰ প্ৰতিনিধিত্ব নিশ্চিত কৰাৰ উপায়ৰ পৰামৰ্শ দিয়া আৰু তেওঁলোকৰ অধিকাৰৰ পৰা বঞ্চিত কৰা কাৰণ চিনাক্ত কৰা

১১. মহিলাসকলক তেওঁলোকৰ অধিকাৰৰ পৰা বঞ্চিত কৰা কোনো বিষয় বা মহিলা সুৰক্ষা আইন কাৰ্যকৰী নোহোৱা বা তেওঁলোকৰ সৈতে জড়িত কোনো নীতি অমান্য কৰা বা তেওঁলোকৰ সৈতে জড়িত মহিলা কল্যাণ আৰু সকাহৰ সৈতে জড়িত নিৰ্দেশনা মানি চলাত ব্যৰ্থ হোৱাৰ বিষয়ে - বা কোনো অভিযোগৰ সোধা-পোছা কৰা

 সম্পৰ্কিত প্ৰবন্ধ 

ৰাষ্ট্ৰীয় মহিলা আয়োগ
 তথ্যসূত্ৰ 

 বাহ্যিক সংযোগ 

  
 

শ্ৰেণী:ভাৰতৰ মহিলা আয়োগ
শ্ৰেণী:নাৰীবাদী সংগঠন
350মেঘালয়ৰ জিলাসমূহ
ভাৰতৰ ৰাজ্য মেঘালয়ক ১১ খন জিলাত বিভক্ত কৰা হৈছে

শাসন প্ৰণালী
মেঘালয় ৰাজ্যক তিনিখন স্বায়ত্ব শাসিত অঞ্চলত ভাগ কৰা হৈছে: খাছী পাৰ্বত্য স্বায়ত্ব শাসিত অঞ্চল, গাৰো পাৰ্বত্য স্বায়ত্ব শাসিত অঞ্চল আৰু জয়ন্তীয়া পাৰ্বত্য স্বায়ত্ব শাসিত অঞ্চল খাছী পাৰ্বত্য স্বায়ত্ব শাসিত অঞ্চলৰ অধিনত ৪ খন জিলা (পূব খাছী, পশ্চিম খাছী, দক্ষিণ পশ্চিম খাছী, ৰি-ভৈ), গাৰো পাৰ্বত্য স্বায়ত্ব শাসিত অঞ্চলৰ অধিনত ৫ খন জিলা (পূব গাৰো, পশ্চিম গাৰো, উত্তৰ গাৰো, দক্ষিণ গাৰো, দক্ষিণ পশ্চিম গাৰো) আৰু জয়ন্তীয়া পাৰ্বত্য স্বায়ত্ব শাসিত অঞ্চলৰ অধিনত ২ খন জিলা (পূব জয়ন্তীয়া, পশ্চিম জয়ন্তীয়া) আছে

প্ৰতিখন জিলা একো একোজন উপায়ুক্তই শাসন কৰে তেওঁ জিলাখনৰ তিনিটা পদৰ শাসনভাৰ পৰিচালনা কৰে, উপায়ুক্ত, জিলা দণ্ডাধিকাৰী আৰু  
উপায়ুক্ত হিচাপে তেৱেঁই হৈছে জিলাখনৰ প্ৰশাসনিক বিষয়া জিলা দণ্ডাধিকাৰী হিচাপে তেওঁ জিলাখনৰ আইন পৰিস্থিতি পৰইচালনা কৰে   হিচাপে তেওঁ জিলাখনৰ প্ৰধান কৰ বিষয়া আৰু সেই সূত্ৰে তেওঁ কৰ সংগ্ৰহ বিভাগটো চোৱা-চিতা কৰে জিলাখনৰ পুলিচ সম্বন্ধীয় শাখা পুলিচ অধীক্ষকে (  ) পৰিচালনা কৰে এখন জিলাক এটা বা তাতোতকৈ অধিক মহকুমাত ভাগ কৰা হৈছে ইয়াক পুনৰ মৌজা আৰু ব্লকত বিভক্ত কৰা হৈছে

জিলাসমূহ
 ক'ড জিলা সদৰ জনসংখ্যা (২০১১) মাটিকালি (বৰ্গ কিঃমিঃ) জনঘনত্ব (প্ৰতি বৰ্গ কিঃমিঃ) ৱেবছাইট  পূব গাৰো পাৰ্বত্য জিলা ৱিলিয়ামনগৰ        পূব খাছী পাৰ্বত্য জিলা শ্বিলং       -পূব জয়ন্তীয়া পাৰ্বত্য জিলা  খিলেৰিহাট       -উত্তৰ গাৰো পাৰ্বত্য জিলা  ৰেচুবেলপাৰা        ৰি-ভৈ জিলা নংপ'হ        দক্ষিণ গাৰো পাৰ্বত্য জিলা বাঘমৰা       -দক্ষিণ পশ্চিম গাৰো পাৰ্বত্য জিলা আমপটিজৰিপ কৰা হোৱা নাই  -  -  -দক্ষিণ পশ্চিম খাছী পাৰ্বত্য জিলা মাৱকিৰৱাট      পশ্চিম জয়ন্তীয়া পাৰ্বত্য জিলা জ'ৱাই        পশ্চিম গাৰো পাৰ্বত্য জিলা তুৰা        পশ্চিম খাছী পাৰ্বত্য জিলা নংষ্ট'ইন      

তথ্য সংগ্ৰহ

শ্ৰেণী:মেঘালয়

শ্ৰেণী:ভাৰতৰ জিলাসমূহ
ভাৰতৰ মেঘালয় ৰাজ্যত বিদ্যালয় শিক্ষাৰ সৈতে জড়িত বিষয়সমূহ নিয়ন্ত্ৰণ, নিয়ন্ত্ৰণ আৰু তদাৰকীৰ বাবে মেঘালয় বৰ্ড অৱ স্কুল এডুকেচন এক্ট, ১৯৭৩ অনুসৰি মেঘালয় বৰ্ড অৱ স্কুল অৱ এডুকেচন (এমবএছই) গঠন কৰা হৈছিল ইয়াক প্ৰথমে  পৰীক্ষা নিয়ন্ত্ৰণ কৰিবলৈ স্থাপন কৰা হৈছিল যেতিয়ালৈকে, প্ৰাক-বিশ্ববিদ্যালয় ডিগ্ৰী ১৯৯৬ চনত উত্তৰ-পূব পাহাৰীয়া বিশ্ববিদ্যালয়() দ্বাৰা বন্ধ কৰা হৈছিল ৰাজ্যত উচ্চতৰ মাধ্যমিক শিক্ষান্ত পৰীক্ষা() পৰীক্ষা হিচাপে প্ৰথম অৱস্থাত ই শ্বিলঙৰ জননিৰ্দেশনা সঞ্চালকৰ কাৰ্যালয়ত কাম কৰিবলৈ আৰম্ভ কৰে যিটো পিছলৈ ১৯৭৪ চনত আৰাইমিলে, টুৰালৈ স্থানান্তৰ কৰা হয়এমবিঅএছইৰ এটা আঞ্চলিক কাৰ্যালয়ো আছে যিটো ৰাজ্যৰ ৰাজধানী শ্বিলঙত অৱস্থিত  ,    1400        .

 লগতে চাওক 

     ()

 তথ্যসমূহ 

 বহিঃ সংযোগ
মেচ জনগোষ্ঠী দক্ষিণ এছিয়াৰ বড়ো-কছাৰী ঠালৰ জনগোষ্ঠী ভাৰতৰ অসম আৰু পশ্চিম বংগৰ লগতে নেপালত মেচ সকলৰ বসতি আছে মেচ সকলৰ প্ৰথম উল্লেখ ত্ৰয়োদশ শতিকাত পোৱা গৈছে তাত তেওঁলোকক কোচ ৰয় থাৰু সকলৰ লগত উল্লেখ কৰা হৈছিল"   ( ')           ( 1881: 560-1):... ,   , (     - ),       .          .               13 ,         ."  মেচ সকল ভাৰতৰ অনুসূচীত জনজাতিৰ মৰ্যাদা লাভ কৰিছে বৰ্তমান তেওঁলোকৰ মাজত অসমীয়া ভাষা আৰু বড়ো ভাষা কোৱা লোকৰ সংখ্যাই অধিক 

নামৰ উৎপত্তি
সংস্কৃত ভাষাৰ "ম্লেছ" শব্দৰ অপভ্ৰংশ ঘটি মেচ হৈছে বুলি ধাৰণা কৰা হয় বৰ্তমান কামৰূপ জিলাৰ পশ্চিমত বাস কৰা বড়োসকলে তেওঁলোকৰৰ চুবুৰীয়াক "মেচ" বুলিছিল তেওঁলোকে ব্যৱহাৰ কৰা এই শব্দ সম্ভৱত সংস্কৃতৰ ম্লেছৰ পৰা আহিছে বুৰঞ্জীবিদ ষ্টোৰাট নেভাৰথেলেছে লক্ষ্য কৰিছিল যে কিছুমান মানুহে নিজকে মেচ বুলি সম্বোধন কৰে"()                ."  সেয়ে তেওঁ "মেচ" শব্দটো তিব্বত-বৰ্মী শব্দৰ মূল "মি" অৰ্থাৎ মানুহৰ পৰা আহিছে বুলি উল্লেখ কৰিছে"           "",              .           -,             '',  -       -  - () - (  -) ''." আন পণ্ডিতে মত পোষণ কৰে যে "মেচ" শব্দটো "মেচি নদী"ৰ পৰা আহিছে 
নেপালৰ মেচি নদীৰ পাৰত বড়ো-কছাৰী সকলে বসবাস কৰিছিল তাৰে কিছুসংখ্যকয়ে সেই ঠাই এৰি অসমলৈ আহিছিল সেয়ে তেওঁলোকক মেচ বোলা হয়"                                                   ." " ,       ..."  মেচ অঞ্চল বদ দেশৰ অংশ আছিল নেপালৰ ঐতিহাসিক চৰিত্ৰ মেচেল এই অঞ্চলৰ আছিল
উৎপত্তি
মেচ জনগোষ্ঠী বৃহত্তৰ বড়ো-কছাৰী জনগোষ্ঠীৰ এটা ঠাল মেচ সকলৰ সময়ে সময়ে প্ৰব্ৰজন ঘটি বৰ্তমান ঘাইকৈ পশ্চিম বংগৰ উত্তৰ আৰু পূব বংগ অঞ্চল, অসমৰ পশ্চিম আৰু নেপালৰ কিছু অঞ্চলত বিস্তৃত হৈ আছে তেওঁলোকে ভাৰতৰ ভিন ভিন দিশলৈ প্ৰব্ৰজন কৰিছিল তেওঁলোকৰ এটা গোটে ব্ৰহ্মপুত্ৰ নদসৈতে উজাই অসমৰ বিশেষকৈ গোৱালপাৰা জিলাত বসতি স্থাপন কৰিছিল কিছুসংখ্যকে পশ্চিমবংগৰ জলপাইগুৰি আৰু কোচ বিহাৰ জিলাত বসবাস কৰিবলৈ লৈছিল তেওঁলোকক 'বৰ' বা 'বড়ো' নামেৰে জনা গৈছিল আনটো গোটে পশ্চিমলৈ গৈ হিমালয় পৰ্বতৰ পাদদেশৰ ভাৰত-নেপাল সীমান্তৰ 'মেচি নদী' বা মেচিয়াৰ পাৰত বসতি স্থাপন কৰে পিছলৈ তেওঁলোক দাৰ্জিলিঙৰ তৰাই অঞ্চল, জলপাইগুৰিৰ বৈকুণ্ঠপুৰ আৰু পূবলৈ দোৱাৰ অঞ্চলত সিঁচৰিত হৈ পৰে পিছলৈ মেচ সকলৰ আৰু এটা গোটে আকৌ পূবলৈ সোণকোষ নদীপাৰ হৈ অসমৰ গোৱালপাৰা অঞ্চললৈ আহে দোৱাৰ অঞ্চলত সঘনে হোৱা তিস্তা নদীৰ বানপানীৰ বাবে তেওঁলোক অসমলৈ আহিছিল
ধৰ্ম

আদিতে মেচ সকলৰ নিজা ধৰ্ম আছিল যদিও বৰ্তমান তেওঁলোকে ভিন ভিন ধৰ্মলৈ ধৰ্মান্তৰিত হৈছে তন্ত্ৰ ব্ৰাহ্মণ সাহিত্য মতে মেচ ৰজা সকলে হিন্দু ধৰ্ম গ্ৰহণ কৰাৰ পিছত তেওঁলোকক কোচ বোলা হৈছিল কিছুমান মেচ ৰজা ইছলাম ধৰ্মলৈ ধৰ্মান্তৰিত হৈছিল ১২০৫ খ্ৰীষ্টাব্দত প্ৰথম অসমীয়া ব্যক্তি আলী মেচে প্ৰথম ইছলাম ধৰ্ম গ্ৰহণ কৰিছিল বুলি জনা যায় পিছলৈ খ্ৰীষ্টান মিছনেৰী সকলৰ প্ৰচেষ্টাত কিছুমানে খ্ৰীষ্টান ধৰ্ম গ্ৰহণ কৰে বিংশ শতিকাৰ সমাজ সংস্কাৰক কালিচৰণ ব্ৰহ্ময়ে ব্ৰহ্ম ধৰ্ম গ্ৰহণ কৰাৰ পিছত বহুতো মেচ সম্প্ৰদায়ৰ লোকে এই ধৰ্ম গ্ৰহণ কৰে 

স্বায়ত্ত্ব শাসনৰ দাবী
বৰ্তমান মেচ সকলৰ দুটা পৃথক ঠালত বিভক্ত তেওঁলোকৰ এটা ভাগে নিজকে বড়ো হিচাপে আৰু আনটো ভাগে মেচ কছাৰী বুলি চিনাক্ত কৰে মেচ কছাৰী সকলে তেওঁলোকৰ ভাষা, সংস্কৃতিৰ সংৰক্ষণৰ লগতে অৰ্থনৈতিক উন্নয়নৰ বাবে মেচ কছাৰী স্বায়ত্ত্ব শাসিত পৰিষদৰ বাবে সময়ে সময়ে দাবী উত্থাপন কৰি আহিছে

তথ্য উৎস

শ্ৰেণী:অসমৰ জনগোষ্ঠী
320মেচপটেমিয়াৰ বিস্তৃতি
টাইগ্ৰীচ-ইউফ্ৰেটিচ নদীৰ মানচিত্ৰ

মেচপটেমিয়া ; ,  "নদীৰ মাজৰ ঠাই"; ; ) হৈছে টাইগ্ৰীচ আৰু ইউফ্ৰেটিচ নদীক কেন্দ্ৰ কৰি গঢ় লৈ উঠা এক প্ৰাচীন সভ্যতা বৰ্তমানৰ ইৰাক, কুৱেইট, উত্তৰ-পূব ছিৰিয়া, দক্ষিণ-পূব তুৰ্কী আৰু দক্ষিণ-পশ্চিম ইৰাণ জুৰি এই সভ্যতা বিস্তৃত আছিল
মেচপটেমিয়াই পশ্চিমীয়া বিশ্বলৈ মানৱ সভ্যতা কঢ়িয়াই নিয়া বুলি বিশ্বাস কৰা হয় ব্ৰঞ্জ যুগৰ মেচপটেমিয়া অৰ্থাৎ বৰ্তমানৰ ইৰাকত সুমেৰ, এক্কাডিয়ান, বেবিলনীয়ান আৰু এচিৰিয়ান সাম্ৰাজ্য অন্তৰ্ভুক্ত আছিল লৌহ যুগৰ মেচপটেমিয়াত নতুন বেবিলনীয়ান আৰু নতুন এচিৰিয়ান সাম্ৰাজ্য অন্তৰ্ভুক্ত আছিল লিখিত বুৰঞ্জীৰ আৰম্ভণিৰ কালৰে পৰা (৩১০০ খ্ৰী:পূ:) একিমেনিডসকলে বেবিলন অধিকাৰ কৰালৈকে (৫৩৯ খ্ৰী:পূ:) সুমেৰ আৰু এক্কাডিয়ানসকলেও মেচপটেমিয়াত আধিপত্য স্থাপন কৰিছিল খ্ৰী:পূ: ৩৩২ ত আলেকজেণ্ডাৰে একিমেনিড সাম্ৰাজ্য জয় কৰে

১৫০ খ্ৰী:পূ:ৰ ওচৰে-পাজৰে মেচপটেমিয়া পাৰ্থিয়ান সাম্ৰাজ্যৰ অধীনত আছিল ইয়াৰে কিছু অংশ ৰোমানসকলে অধিকাৰ কৰি আছিল ২২৬ চনত মেচপটেমিয়া পাৰ্চীসকলৰ দখললৈ আহে আৰু ৭ম শতিকাত মুচলমানসকলৰ আগ্ৰাসনৰ সময়লৈকে ঠাইখণ্ডত পাৰ্চীসকলে ৰাজত্ব কৰে

তথ্য সংগ্ৰহ

শ্ৰেণী:প্ৰাচীন বিশ্ব
মেচাকি বা মেচাকি পাত  পূব এচিয়াৰ বিভিন্ন অঞ্চল যেনে দক্ষিণ চীন, ভাৰত, ম্যানমাৰ, থাইলেণ্ড আৰু ইণ্ডোনেচিয়া আদি দেশৰ এবিধ থলুৱা চিৰসেউজ সপুষ্পক উদ্ভিদ ভাৰতৰ উত্তৰ-পূৰ্বাঞ্চলৰ ৰাজ্যসমূহত মেচাকি সহজলভ্য উদ্ভিদবিধক খাছি ভাষাত খাজাঠ্চিৰ, মিচিং ভাষাত অম্বে আৰু মিজো ভাষাত লেংঅ'-চি-কাত নামেৰে জনা যায়

বিৱৰণ
জেকা পলসুৱা মাটি মেচাকিৰ বাবে উপযুক্ত ই এবিধ গুল্মজাতীয় উদ্ভিদ আৰু এজোপা পূৰ্ণাংগ গছ ২-৬ মিটাৰ পৰ্যন্ত ওখ হয় ধাৰ থকা দীঘলীয়া পাতসমূহৰ মূৰটো জোঙা আৰু ই ১৩-১৭ ছেমি দীঘল হয় পাতৰ মূল শিৰাৰ সমানে দুডাল অতিৰিক্ত শিৰা থাকে পাতৰ তল অংশ মিহি শুংযুক্ত আৰু ওপৰফাল মসৃণ এপ্ৰিলৰ পৰা জুন মাহৰ ভিতৰত গছসমূহত হালধীয়া ৰঙৰ ফুল ধৰে
ব্যৱহাৰ
মেচাকিৰ কুমলীয়া কোঁহ, পাত আৰু ফল বনৌষধি তথা খাদ্য হিচাপে ব্যৱহাৰ কৰা হয় ভাৰতৰ উত্তৰ পূৰ্বাঞ্চলৰ বিভিন্ন জনগোষ্ঠীয়ে তেওঁলোকৰ পৰম্পৰাগত ৰন্ধন-প্ৰকৰণত মেচাকিৰ ব্যৱহাৰ কৰে বহু লোকে ডায়েৰীয়া আৰু ডিচেণ্ট্ৰি ৰোগত ইয়াৰ পাত ঔষধি হিচাপে ব্যৱহাৰ কৰে

মেচাকিৰ পাত পোহনীয়া তৃণভোজী জন্তুৰ আহাৰ হিচাপেও ব্যৱহাৰ হয়

ইয়াৰ গা-গছৰ পৰা আঁহ উলিয়াই ৰছী আদি তৈয়াৰ কৰা হয় পাত আৰু ঠেঙুলিৰ পৰা প্ৰাকৃতিক ৰং আহৰণ কৰা হয়
তথ্য সংগ্ৰহ

শ্ৰেণী:উদ্ভিদজগত
শ্ৰেণী:গুল্ম
মেচিডনীয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ মেচিডনীয় সংস্কৰণ ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান   প্ৰবন্ধ আছে
পৰিসংখ্যা
 চনত মেচিডনীয় ৱিকিপিডিয়াৰ   টা প্ৰবন্ধ,  গৰাকী সম্পাদক,  গৰাকী প্ৰশাসক  আৰু  টা ফাইল আছে মুঠ সম্পাদনা সংখ্যা  পৰিসংখ্যা

বাহ্যিক সংযোগ
মেচিডনীয় ৱিকিপিডিয়া
তথ্য সংগ্ৰহ

শ্ৰেণী:ৱিকিপিডিয়াসমূহ
মেছেনী নৃত্য()  হল উত্তৰবঙ্গৰ ৰাজবংশী মহিলাসকলে পালন কৰা কেৱল মহিলাকেন্দ্ৰিক নৃত্য-গীতৰ অনুষ্ঠান৷ এই নৃত্যত সংযোজিত গীতৰ কথা গ্ৰাম্য লোকাচাৰকেন্দ্ৰিক৷ ই তিস্তাবুঢ়ীৰ ব্ৰত বা পূজা উপলক্ষে অনুষ্ঠিত কৰা হয়৷ বৰ্তমানৰ তিস্তা নৈখনেই অতীজৰ কৰতোয়া নৈ৷অসমৰ মুছলমানসকল, আবদুৰ ৰহমান, পৃ:নং; ২৫, চন্দ্ৰ প্ৰকাশ ২০১৩ পশ্চিমবঙ্গৰ জলপাইগুৰি, কোচবিহাৰ আৰু আলিপুৰদুৱাৰ আদি অঞ্চলত ঘাইকৈ ইয়াৰ প্ৰচলন আছে৷ 
বৈশিষ্ট্য
উত্তৰবঙ্গৰ প্ৰধান নদী তিস্তা৷ এই তিস্তা নদী স্থানীয় কৃষিজীৱী মানুহৰ বাবে ভগৱানস্বৰূপ৷ এই নদীৰ কৃপাতে তিস্তাৰ পাৰ শস্যশ্যামলা হয়৷ সেয়ে সেই অঞ্চলৰ গাঁৱৰ মহিলাসকলে গোটেই বহাগ মাহ জুৰি তিস্তা নদীৰ পাৰৰ ভূমিত তিস্তাক এক দেবীৰূপে প্ৰতিষ্ঠা কৰি বছৰটোলৈ অপায়-অমঙ্গল আঁতৰ কৰি কৃষি অনুকূল পানী লাভ কৰিবলৈ তিস্তাদেবীক পূজা কৰে৷ এই পূজা বা ব্ৰত কোনো এক বয়সীয়াল মহিলাৰ আহ্বানত আৰু তেওঁৰ নেতৃত্বত ৰাজবংশী মহিলাসকলে দলৱদ্ধ হৈ পালন কৰে৷ কোনো কোনোৱে ইয়াক ভেদেই খেলিও বোলে৷লোকসংস্কৃতিতে অন্তঃপুৰেৰ ঐতিহ্য, সঞ্জয় দে; ফিনিক্স, ছেপ্তেম্বৰ,২০০৩;  মেছেনী নৃত্যৰ লগত গোৱা এটি গীতৰ কলি হল, পূবে না ব্দিব পীৰ পাকাম্বৰ, পশ্চিমে বন্দিব সমুদ্ৰ সাগৰ......অসমৰ মুছলমানসকল, আবদুৰ ৰহমান, পৃ:নং; ২৫, চন্দ্ৰ প্ৰকাশ ২০১৩
নিয়ম
নদীৰ পাৰৰ কোনো এঘৰত তিস্তাৰ প্ৰতীকৰূপে এডোখৰ প্ৰস্তৰ খণ্ড প্ৰতিষ্ঠা কৰা হয়৷ ব্ৰতধাৰীনীসকলে প্ৰস্তৰখণ্ডটিত পানী ঢালি ঢালি চোতাল বোকাময় কৰে আৰু তাৰপিছত প্ৰস্তৰখণ্ডটি ঘেৰি গোলাকৃতিত থিয় হয় আৰু নাচি নাচি গান গায়৷ এই নাচত ভৰিৰ দুয়োটা গেৰোহা লগ লগাই ৰাখি কঁকাল ভাঙি ভাঙি নাচিব লাগে৷ নাচোঁতে ভৰিৰ পতা তুলিব নোৱাৰে৷ কঁকাল ভঙাটোৱেই এই নাচৰ বিশেষ বৈশিষ্ট৷ তাৰ পাছত যিসকলে ব্ৰত ধাৰণ কৰে, তেওঁলোকে তিস্তাৰ প্ৰতীকটো হাতত সভক্তিৰে তুলি লৈ গোটেই মাহ জুৰি ঘৰে ঘৰে, বাটে বাটে গীত গাই ব্ৰত উদযাপন কৰে৷ পূজাৰ শেষত মূলপূজাত কলৰ দোৰোলাত মাটিৰ চাকি জ্বলাই ফুলেৰে সজাই ধূপ দীপ নৈবেদ্যৰে সৈতে নদীত উটুৱাই দিয়ে৷
মেছেনী নৃত্যৰ গীত
মেছেনী নৃত্য গ্ৰাম্য জীৱনৰ সুখ-দুখ প্ৰতিভাত কৰা এক অনুষ্ঠান৷ অৱধাৰিতভাবে সেয়ে ইয়াৰ গীতমাতত গ্ৰাম্য জীৱনৰ কথাই পৰিস্ফুত হৈছে৷ তথাপিও এই নাচৰ গীতক দুটা ভাগত ভাগ কৰা হৈছে৷ নাচানিয়া গান আৰু পাথানিয়া গান৷লোকসংস্কৃতিতে অন্তঃপুৰেৰ ঐতিহ্য, সঞ্জয় দে; ফিনিক্স, ছেপ্তেম্বৰ,২০০৩; ঘৰৰ চোতালত কৰা নাচৰ সৈতে যি গীত গোৱা হয়, তাক নাচানিয়া গান বোলা হয় আৰু প্ৰস্তৰখণ্ডটি হাতত লৈ পথে পথে যি গান গোৱা হয় তাক পাথানিয়া গান বোলে৷ এই গীতসমূহ লোকগীত আৰু ইয়াৰ ৰচয়িতা ঘাইকৈ ৰাজবংশী মহিলাসকল৷ নাচানিয়া গানৰ বিষয়বস্তু নাৰীৰ দাম্পত্য জীৱনৰ সুখ-দুখ, আনহাতে, পাথানিয়া গানৰ বিষয়বস্তু পৰকীয়া প্ৰেম বা শৰীৰী কামনা-বাসনা৷ গীত গাই নাচি নাচি পথেৰে যাওঁতে কেতিয়াবা দুটা দল মুখামুখী হলে দুয়োটা দলৰ মাজত নাচ-গানৰ প্ৰতিযোগিতাও চলে৷ তেতিয়া ই আকৰ্ষণীয় হৈ পৰে৷ নৃত্যশিল্পৗসকলে শৰীৰটো সোঁফালে বেঁকা কৰি দুই হাতেৰে পাটানিৰ দুই কোণ ধৰি সাপৰ দৰে এঁকাবেঁকা ভঙ্গীত দুয়োখন ভৰি লগ লগাই ঘূৰি ঘূৰি নৃত্য কৰে৷ যিয়ে নৃত্য কৰে সিয়ে গান নাগায়৷:..?550 নৃত্যত সাধাৰণতে যুৱতী ছোৱালীসকলেই অংশগ্ৰহণ কৰে৷ নৃত্য কৰাৰ সময়ত পৰিৱেশনকাৰীসকলৰ হাতত ৰঙা নীলা আদি ৰঙৰ কাগজৰ পতাকা থাকে৷কোচ ৰাজবংশী সংস্কৃতি কোশ, ড লাবণ্য ভকত, পৃ: নং; ৩২৫,বনমালী প্ৰকাশন, ২০২১, : 987-93-81678-81-7

তথ্যসূত্ৰ
বাংলাদেশৰ চট্টগ্ৰামত পৰম্পৰাগত মেজবান ৰন্ধন
মেজবান ৰন্ধন, নিশাৰ দৃশ্য
মেজবান ৰন্ধন, চট্টগ্ৰাম
মেজবান (; )  বাংলাদেশৰ চট্টগ্ৰাম অঞ্চলৰ এক ঐতিহ্যবাহী জনপ্ৰিয় সামাজিক উৎসৱ কুলখানি (মৃতকৰ সকাম), মৃত্যু বাৰ্ষিকী, আকিকা (নৱজাতকৰ উপজিলে পালন কৰা অনুষ্ঠান), জন্মদিন, ব্যক্তিগত সাফল্য, নতুন কোনো ব্যৱসায় আৰম্ভণি, গৃহ প্ৰবেশ, বিবাহ, খৎনা, ছোৱালীৰ কৰ্ণবেধন, ধৰ্মীয় নেতাৰ মৃত্যুবাৰ্ষিকী আদি বিভিন্ন উপলক্ষত মেজবানিৰ আয়োজন কৰা হয় ইয়াৰ বাদে কোনো শুভ ঘটনা উপলক্ষেও মেজবানি কৰা হয় ঐতিহাসিকভাৱে মেজবানী হৈছে এক পৰম্পৰাগত আঞ্চলিক উৎসৱ য'ত অতিথিসকলক ভাত আৰু গৰুৰ মাংস খাবলৈ আমন্ত্ৰণ জনোৱা হয় মেজবানীৰ অনুষ্ঠানলৈ আমন্ত্ৰণ সাধাৰণতে প্ৰতিবেশী আৰু আশ-পাশৰ লোকৰ বাবে উন্মুক্ত থাকে চহৰ অঞ্চলত নিমন্ত্ৰণী পত্ৰ ছপা কৰি অতিথিসকলক নিমন্ত্ৰণ জনোৱা হয় পৰম্পৰাগতভাৱে মেজবানী অনুষ্ঠান ৰাতিপুৱাৰ পৰা দুপৰীয়ালৈকে হয়, কিন্তু বৰ্তমান সময়ত সন্ধিয়াৰ পৰা নিশালৈকে ভোজ-ভাতৰ উৎসৱ চলা দেখা যায়
ব্যুৎপত্তি
চট্টগ্ৰামৰ স্থানীয় ভাষাত মেজবানক সাধাৰণতে মেজ্জান বুলি কোৱা হয় "মেজবান" শব্দটো শেষত পাৰ্চী মূলৰ আৰু ইয়াৰ অৰ্থ হ'ল গৃহস্থ মেজবানীৰ অৰ্থ হৈছে অতিথিসকলৰ বাবে ভোজৰ আয়োজন কৰা চুবুৰীয়া নোৱাখালি অঞ্চলত মেজবানীক জনপ্ৰিয় আৰু বহুলভাৱে জেফাত বুলি জনা যায়

খাদ্য
মেজবান মূলতঃ গো-মাংসৰ প্ৰাধান্য থকা ভোজন উৎসৱ ইয়াত ভাত, গৰুৰ মাংস, গৰুৰ ঠেঙৰ হাড়ৰ জোল (চট্টগ্ৰামৰ ভাষাত নলা কাজি)আৰু বুটৰ দাইল পৰিবেশন কৰা হয় কিছু ক্ষেত্ৰত মাছ আৰু কুকুৰাৰ মাংসও পৰিবেশন কৰা দেখা যায় গৰুৰ মাংসৰ সোৱাদৰ বাবেই মেজবানৰ খ্যাতি মেজবানত ৰন্ধাৰ এটা বিশিষ্ট শৈলী আছে উদাহৰণ স্বৰূপে,
১) জলকীয়া আৰু মচলাৰে জ্বলাকৈ ৰন্ধা গো মাংস
২) গৰুৰ ঠেঙৰ মাংসৰে মচলাৰ সহযোগত কম জ্বলাকৈ ৰন্ধা চুৰহা বা নিহাৰি কাঁজি
৩) মাটিমাহ ভাজি ঢেকি বা মেচিনত গুৰি কৰি এক ধৰণৰ দাইল ৰন্ধা হয়, যাক চট্টগ্ৰামৰ ভাষাত ঘুনা বা ভূনা দাল বোলা হয়
৪) মাটিমাহৰ পৰিবৰ্তে বুটৰ দাইলৰ সৈতেও (উত্তৰ আৰু দক্ষিণ চট্টগ্ৰামত হলব্ব নামে পৰিচিত) গৰুৰ হাঁড়, চৰ্বি আৰু মাংসৰ পালতীয়া জ্বলা খাদ্য এপদ তৈয়াৰ কৰা হয়

হিন্দু ঐতিহ্য
অষ্টদশ শতিকাৰ মাজভাগত ফেনী জিলাৰ চট্টগ্ৰামৰ (তেতিয়া ইছলামবাদ নামেৰে জনাজাত) উত্তৰ অঞ্চল আৰু ত্ৰিপুৰা ছাকলা ৰোছনাবাদৰ জমিদাৰ ছমছেৰ গাজীয়ে মাক কয়াৰা বেগমৰ নামত এটা বৃহৎ পুখুৰী খন্দাইছিল সেই উপলক্ষে ওচৰৰ চট্টগ্ৰামৰ নিজামপুৰ অঞ্চলৰ পুখুৰীৰ পৰা মাছ আনি ভোজৰ আয়োজন হিন্দু ধৰ্মত যিহেতু গো মাংস নিষিদ্ধ, সেয়েহে হিন্দু পৰম্পৰাৰ মেজবানত গো মাংসৰ সলনি মাছ ব্যৱহাৰ কৰা হৈছিল চট্টগ্ৰামৰ হিন্দু সম্প্ৰদায়ে প্ৰতি বছৰে চট্টগ্ৰাম পৰিষদৰ বেনাৰত মাছ, পাচলি আৰু শুকান মাছেৰে মেজবানীৰ আয়োজন কৰা হয়
উদযাপন
অধ্যাপক নুৰুল ইছলাম ঢাকাৰ চিটাগং এছোচিয়েচনৰ সভাপতি হোৱাৰ পিছত ১৯৬০-ৰ দশকৰ শেষৰ ফালে ৰাজধানী চহৰ ঢাকাত মেজবানীৰ প্ৰথা আৰম্ভ হয় অধ্যাপক ইছলাম ১৯৬৮ চনৰ পৰা ১৯৮৩ চনলৈকে এছোচিয়েচনৰ সভাপতি হৈ আছিল বাংলাদেশৰ চিলেট, খুলনা আদি ঠাইতো ইয়াৰ সম্প্ৰসাৰণ ঘটিছে তেনেকৈ ইউৰোপ, আমেৰিকা আৰু এছিয়াৰ বিভিন্ন দেশত প্ৰব্ৰজনকাৰী বাংলাদেশীৰ, বিশেষকৈ চট্টগ্ৰামিয়াসকলৰ দ্বাৰা মেজবানৰ আয়োজন কৰা হয়

তথ্য উৎস

শ্ৰেণী:বাংলাদেশৰ ৰন্ধনশৈলী
শ্ৰেণী:বাংলাদেশৰ সংস্কৃতি
মেজাংকৰি (বৈজ্ঞানিক নাম:  ) ল'ৰেচি () পৰিয়ালৰ এবিধ মজলীয়া আকাৰৰ পৰ্ণপাতী বনৰীয়া গছ৷'অসমৰ উদ্ভিদ কোষ'- ফটিক চন্দ্ৰ গগৈ; অসম প্ৰকাশন পৰিষদ, প্ৰথম প্ৰকাশ: ডিছেম্বৰ ২০০৭:..? এই গছজোপা ভাৰত, ভিয়েটনাম আৰু চীনৰ থলুৱা উদ্ভিদ৷:..-88--. 

 বিৱৰণ 
মেজাংকৰিৰ পাতৰ আকাৰ দীঘলীয়া, গুৰিৰ ফালে ঘুৰণীয়া আৰু আগৰফালে জোঙা হয়৷ পাতৰ মাজৰ সিৰৰ দুয়োকাষে অংশ দুটাৰ আকাৰ আৰু আকৃতি একে হয়৷ এই গছৰ বাকলিৰ ভিতৰভাগ হালধীয়া ৰঙৰ৷ খৰালি এই গছৰ পাত একেসময়তে সৰি গছডাল লঠঙা হৈ পৰে৷ এই গছৰ বৃদ্ধিৰ বাবে সেমেকা মাটি উপযোগী৷:..?

মেজাংকৰিৰ একেজোপা গছতে পুং আৰু স্ত্ৰীপুষ্প ওলায়৷

 বিস্তৃতি 
মেজাংকৰি ভাৰত, ভিয়েটনাম আৰু চীনৰ থলুৱা উদ্ভিদ৷ অসমত, প্ৰধানকৈ উজনি অসমৰ বনাঞ্চলসমূহত এই গছ দেখা পোৱা যায়৷

 ব্যৱহাৰ 
অসমত এইবিধ গছৰ পাতবোৰ মেজাংকৰি মুগাৰ পলুৱে ভক্ষণ কৰে৷ তাৰোপৰি এই গছৰ নানা ঔষধি গুণ আছে বুলিও জনা যায়৷

 তথ্যউৎস 

শ্ৰেণী:উদ্ভিদজগত
মেজেঙা বা মেজেঙা পাত (বৈজ্ঞানিক নাম:  ) এবিধ সুগন্ধি মচলাজাতীয় সপুষ্পক উদ্ভিদ মিচিং ভাষাত ইয়াক অঙেৰ নামেৰে জনা যায় এই উদ্ভিদবিধ বনৰীয়া হিচাপে পোৱা যায় যদিও ঠাইবিশেষে ইয়াৰ খেতিও কৰা হয় মেজেঙা ঘাইকৈ গুল্মজাতীয় উদ্ভিদ যদিও কেতিয়াবা ইয়াৰ লতাৰ দৰে বগাই যোৱাৰ প্ৰৱণতাও দেখা যায় পূব এচিয়াৰ দেশসমূহ যেনে দক্ষিণ চীন, ভাৰত, ভূটান, নেপাল, ম্যানমাৰ আদি দেশত মেজেঙা প্ৰাকৃতিকভাৱে হয় মেজেঙাৰ পাত আৰু ফল ৰন্ধন প্ৰকৰণত সোৱাদ বৃদ্ধি কৰিবলৈ আৰু ঔষধি হিচাপে ব্যৱহাৰ কৰা হয়

বিৱৰণ
মেজেঙা গুল্মজাতীয় উদ্ভিদ আৰু ইয়াৰ ঠেঙুলিসমূহ বগাই যোৱাও দেখা যায় সেমেকা আৰু গ্ৰীষ্মপ্ৰধান ঠাইত এই উদ্ভিদবিধ পৰিলক্ষিত হয় ইয়াৰ পাতসমূহ দীঘলীয়া আকাৰৰ আৰু মূৰ অংশ জোঙা পাতত এডাল মুখ্যশিৰাৰ লগতে কেইবাডালো উপশিৰা থাকে কুমলীয়া পাতসমূহ ৰঙচুৱা বৰণৰ মেজেঙাৰ ফুলসমূহত পুং আৰু স্ত্ৰী উভয় বিধৰ পুষ্পদণ্ড থাকে আৰু পতংগৰ দ্বাৰা ইয়াৰ পৰাগসংযোগ ঘটে ফলসমূহ জালুকৰ সমান আকাৰৰ আৰু থোকা হিচাপে লাগে পূৰঠ ফলসমূহত ৰঙা বৰণ ধৰে মেজেঙাৰ কাঠ হালধীয়া-বগা ৰঙৰ হয় চীনা জালুক বা চিছুৱান পিপাৰৰ সৈতে ইয়াৰ ওচৰ-সম্পৰ্ক আছে

ব্যৱহাৰ
মেজেঙাৰ কুমলীয়া পাতসমূহ শাক হিচাপে বা জন্তু আদিৰ মঙহৰ লগত ৰান্ধি খোৱা হয় ইয়াৰ ফলসমূহো ব্যঞ্জনৰ সোৱাদ বৃদ্ধিৰ বাবে ৰন্ধন প্ৰকৰণত ব্যৱহাৰ কৰা হয় ফলসমূহ বিভিন্ন ঔষধি গুণসম্পন্ন বুলি গণ্য কৰা হয় বহু লোকে দাঁতৰ বিষ, হজম নোহোৱা, বাতবিষ আদিৰ উপশম পাবলৈ ইয়াৰ ব্যৱহাৰ কৰে

তথ্য সংগ্ৰহ

শ্ৰেণী:উদ্ভিদজগত
শ্ৰেণী:গুল্ম
মেজৰ ধ্যান চান্দ খেলৰত্ন বঁটা () হৈছে ক্ৰীড়াক্ষেত্ৰৰ বিভিন্ন উপলব্ধিৰ বাবে ভাৰত চৰকাৰৰ দ্বাৰা প্ৰদান কৰা সৰ্বোচ্চ সন্মান পূৰ্বতে ৰাজীৱ গান্ধী খেলৰত্ন বঁটা নামেৰে জনাজাত এই বঁটাটোক প্ৰসিদ্ধ ভাৰতীয় হকী খেলুৱৈ ধ্যান চান্দৰ নামেৰে ২০২১ চনত পুনঃনামকৰণ কৰা হয় ২০২০ চনৰ তথ্য অনুসৰি, এই বঁটা বিজয়ী সকলক এটি পদক, এখন সন্মান পত্ৰ আৰু নগদ ২৫ লাখ টকাৰে সন্মানিত কৰা হয় ১৯৯১-৯২ চনত প্ৰথমবাৰৰ বাবে এই বঁটা প্ৰদান কৰা হৈছিল

বঁটা বিজয়ীসকলৰ তালিকা

বৰ্ষবিজয়ীক্ৰীড়াক্ষেত্ৰউদ্ধৃতি ১৯৯১-১৯৯২ বিশ্বনাথন আনন্দ দবা ১৯৯২১৯৯৩ গীত শেঠী বিলিয়াৰ্ড ১৯৯৩-১৯৯৪ হ'মী মতিৱালা য়াচটিঙ (দলীয়) ১৯৯৩-১৯৯৪ পুষ্পেন্দ্ৰ কুমাৰ গাৰ্গ য়াচটিঙ (দলীয়) ১৯৯৪-১৯৯৫ কৰ্ণম মালেশ্বৰী ভাৰাত্তোলন ১৯৯৫-১৯৯৬ কুঞ্জৰাণী দেৱী ভাৰাত্তোলন ১৯৯৬-১৯৯৭ লিয়েণ্ডাৰ পেজ লন টেনিছ ১৯৯৭-১৯৯৮ শচীন তেণ্ডুলকাৰ ক্ৰিকেট ১৯৯৮-১৯৯৯ জ্যোতিৰ্ময়ী শিকদাৰ এথলেটিকছ ১৯৯৯-২০০০ ধনৰাজ পিল্লাই হকী ২০০-২০০১ পুল্লেলা গোপীচান্দ বেডমিণ্টন ২০০১ অভিনৱ বিন্দ্ৰা শ্বুটিং ২০০২ কে. এম. বীণামোল এথলেটিকছ ২০০২ অঞ্জলি ভাগৱত শ্বুটিং ২০০৩ অঞ্জু ববী জৰ্জ এথলেটিকছ ২০০৪ ৰাজ্যৱৰ্ধন সিং ৰাথোড় শ্বুটিং ২০০৫ পঙ্কজ আদৱানী বিলিয়াৰ্ড আৰু স্নুকাৰ ২০০৬ মনৱীত সিং সান্ধু শ্বুটিং ২০০৭ মহেন্দ্ৰ সিং ধোনি ক্ৰিকেট ২০০৮ বঁটা প্ৰদান কৰা হোৱা নাই ২০০৯ মেৰী কম বক্সিং ২০০৯ বিজেন্দ্ৰ সিং বক্সিং ২০০৯ সুশীল কুমাৰ মল্লক্ৰীড়া ২০১০ ছাইনা নেহৱাল বেডমিণ্টন ২০১১ গগন নাৰং শ্বুটিং ২০১২ বিজয় কুমাৰ শ্বুটিং ২০১২ যোগেশ্বৰ দত্ত মল্লক্ৰীড়া ২০১৩ ৰঞ্জন সোধী শ্বুটিং ২০১৪ বঁটা প্ৰদান কৰা হোৱা নাই ২০১৫ ছানিয়া মিৰ্জা লন টেনিছ ২০১৬ পি. ভি. সিন্ধু বেডমিণ্টন ২০১৬ দীপা কৰ্মকাৰ জিমনাষ্টিকচ ২০১৬ জিতু ৰায় শ্বুটিং ২০১৬ সাক্ষী মালিক মল্লক্ৰীড়া ২০১৭ দেৱেন্দ্ৰ ঝাঝাৰীয়া পেৰালিম্পিক এথলেটিকছ ২০১৭ চৰদাৰা সিং হকী ২০১৮ সাইখোম মীৰাবাই চানু ভাৰাত্তোলন ২০১৮ বিৰাট কোহলি ক্ৰিকেট ২০১৯ দীপা মালিক পেৰালিম্পিক এথলেটিকছ ২০১৯ বজৰং পুনিয়া মল্লক্ৰীড়া ২০২০ ৰোহিত শৰ্মা ক্ৰিকেট  ২০২০ মাৰীয়াপ্পান থানগাভেলু পেৰালিম্পিক এথলেটিকছ  ২০২০ মণিকা বাত্ৰা টেবুল টেনিছ  ২০২০ বিনেশ ফোগাট মল্লক্ৰীড়া  ২০২০ ৰাণী ৰামপাল হকী  ২০২১ নীৰজ চোপ্ৰাএথলেটিকছ  ২০২১ ৰবি কুমাৰ দাহিয়াফ্ৰীষ্টাইল মল্লযুঁজ  ২০২১ লাভলীনা বৰগোহাঁইবক্সিং  ২০২১ পি. আৰ. শ্ৰীজেশহকী  ২০২১ অৱনী লেখাৰা পেৰালিম্পিক শ্বুটিং  ২০২১ সুমিত আন্তিল পেৰা-এথলেটিকছ  ২০২১ প্ৰমোদ ভগত পেৰা-বেডমিণ্টন  ২০২১ কৃষ্ণা নাগৰ পেৰা-বেডমিণ্টন  ২০২১ মনীষ নাৰৱালপেৰালিম্পিক শ্বুটিং  ২০২১ মিতালী ৰাজক্ৰিকেট  ২০২১ সুনীল ছেত্ৰীফুটবল  ২০২১ মনপ্ৰীত সিংহকী ২০২২ অচন্ত শৰৎ কমল টেবুল টেনিছ ২০২৩  চিৰাগ শেট্টীবেডমিণ্টন  ২০২৩সাত্ত্বিকসাইৰাজ ৰেংকিৰেড্ডীবেডমিণ্টন  ২০২৪ গুকেশ ডিদবা  হৰমনপ্ৰীত সিংহকী  প্ৰবীণ কুমাৰপেৰা-এথলেটিক্স  মনু ভাকৰশ্বুটিং 

 এই চিহ্নই সেই বছৰটোত যুটিয়াভাৱে বঁটা প্ৰদান কৰা সূচাইছে

টোকা

তথ্য সংগ্ৰহ

শ্ৰেণী:ভাৰতৰ ৰাষ্ট্ৰীয় বঁটা আৰু সন্মান

শ্ৰেণী:ভাৰতৰ ক্ৰীড়াভিত্তিক বঁটা
মেট'পে (; প্ৰাচীন গ্ৰীক: , ইংৰাজী: ) গ্ৰীক শ্ৰুতিকথা অনুসৰি মেট'পে নামৰ বহুকেইটা চৰিত্ৰ পোৱা যায়৷ তলত চৰিত্ৰ কেইটাৰ চমু বিৱৰণ দিয়া হৈছে৷

নাইয়াড
মেট'পে নদী দেৱতা লাডন আৰু ষ্টিম্ফালিছৰ আৰ্কাডিয়ান নাইয়াড কন্যা৷ , 4.72.1; , 3.12.6. তেওঁৰ ভগ্নীৰ নাম ডাফ্নে তেওঁ পেলোপনেছাছৰ ষ্টিম্ফালাছ চহৰৰ ওচৰত বাস কৰিছিল তেওঁ নদী দেৱতা এছ'পাছক বিয়া কৰায়৷ তেওঁলোকৰ কেইবাগৰাকীও (১২ বা ২০ গৰাকী) কন্যা সন্তান জন্ম হয়৷ তেওঁলোকৰ ভিতৰত ইছমেনাছ, কৰ্চাইৰা, ছালেমিছ, এজিনা, পেইৰেন, ক্লিওনে, থেবে, টানাগ্ৰা, থেস্পিয়া, এছ'পিছ, চাইনপে, অৰ্নিয়া , 4.72.1. তেওঁ বৰ্তমান কৰ্ফু নামেৰে পৰিচিত প্ৰাচীন গ্ৰীক চহৰ আৰু  আৰু হাৰ্পিনা উল্লেখযোগ্য , 4.73.1. তেওঁলোকৰ পুত্ৰ আছিল পেলাগন (পেলাগাছ) আৰু ইছমেনাছ আছপাছৰ এই সন্তানসকলৰ সঠিক পিতৃ-মাতৃৰ পৰিচয় অতি অস্পষ্ট কিছুমান উৎসত মেট'পেক এছ'পাছৰ কন্যা বুলিও কোৱা হৈছে৷  '   8.37

ছাংগাৰিয়াছৰ পত্নী
মেটপে নদী দেৱতা ছাংগাৰিয়াছৰ পত্নী তেওঁলোক হেকুবাৰ সম্ভাৱ্য পিতৃ-মাতৃ আছিল, 3.12.5 ওপৰৰ মেটপে আৰু তেওঁ একে গৰাকীয়ে নাইবা বেলেগ হব পাৰে

এপিৰোটিয়ান ৰাজকুমাৰী
মেটপে ৰজা ইচেটাছৰ কন্যা এপিৰোটিয়ান ৰাজকুমাৰী তেওঁ গোপনে এজন প্ৰেমিকৰ লগত সম্পৰ্ক আছিল আৰু শাস্তি হিচাপে তেওঁৰ পিতৃয়ে প্ৰেমিক জনৰ অংগচ্ছেদ কৰিলে আৰু মেটপেক ব্ৰঞ্জৰ বেজীৰে চকু দুটা বিন্ধি অন্ধ কৰি পেলালে তাৰ পিছত তেওঁ তেওঁক এটা টাৱাৰত বন্দী কৰি ব্ৰঞ্জৰ শস্যৰ দানা কিছুমান দিলে, এই শস্যবোৰ পিহি শেষ কৰিলে তেওঁৰ দৃষ্টিশক্তি ঘূৰি আহিব বুলি প্ৰতিশ্ৰুতি দিলে,  18.85, 18.116  21.307;  , 4.1093 ইউষ্টেথিয়াছৰ মতে এই কন্যা গৰাকী আৰু তেওঁৰ প্ৰেমিকজনৰ নাম ক্ৰমে এম্ফিছা আৰু ইকমোডিকাছ বুলি কয় . ,   :  4.1093  , . 1839

তথ্য সংগ্ৰহ

শ্ৰেণী:গ্ৰীক কিংবদন্তি
মেটিছ (; প্ৰাচীন গ্ৰীক: , ইংৰাজী: ; আক্ষৰিক অৰ্থ: 'প্ৰজ্ঞা', 'দক্ষতা' বা 'শিল্প'), প্ৰাচীন গ্ৰীক ধৰ্ম আৰু গ্ৰীক শ্ৰুতিকথাত বৰ্ণনা কৰা এগৰাকী অন্যতম গ্ৰীক অ'চেনিড,  357; , .. . গ্ৰীক দেৱতাৰ ৰজা জ্যুছৰ উপদেষ্টা আৰু প্ৰথম পত্নী হিচাপে তেওঁ জনাজাত তেওঁ জ্যুছ আৰু তেওঁৰ ভাতৃ-ভগ্নীসকলক তেওঁলোকৰ পিতৃ ক্ৰনাছৰ পেটৰ পৰা মুক্ত হোৱাত সহায় কৰিছিল আৰু যেতিয়া মেটিছৰ পুত্ৰ জ্যুছতকৈও শক্তিশালী হব বুলি ভৱিষ্যদ্বাণী কৰা হৈছিল, তেতিয়া গৰ্ভৱতী মেটিছক জ্যুছে গিলি পেলাইছিল৷ তেওঁলোকৰ কন্যা এথেনাক তেওঁ জ্যুছৰ কপালেদি পলায়ন কৰাত সহায় কৰিছিল

কিংবদন্তি
মেটিছ আছিল এগৰাকী অ'চেনিড অপেশ্বৰী, টাইটান অ'চেনাছ আৰু টেথিছৰ ৩০০০ কন্যাৰ ভিতৰত অন্যতম, আৰু ৩০০০ নদী-দেৱতাৰ ভগ্নী৷ মেটিছে জ্যুছক এটা বমিৰ ঔষধ দিছিল যাতে তেওঁৰ পিতৃ ক্ৰনাচে গিলি পেলোৱা তেওঁৰ ভাই-ভনীসকলক বমি কৰি উলিয়াই দিব পাৰে,  471; ,  1.2.1; , .. . টাইটান আৰু অলিম্পিয়ানসকলৰ মাজত ১০ বছৰ ধৰি চলা টাইটানোমাচি যুদ্ধ জয় কৰাৰ পিছত জ্যুছে মেটিছক অনুসৰণ কৰিছিল আৰু বিয়া পাতিছিল.   .-. ,    ':     (, 1974). . . , "   "         83 (1952), . 130143.

মেটিছ জ্যুছৰ বাবে এক অপৰিহাৰ্য সহায়ক আৰু ভাবুকি দুয়োটাই আছিল 1952:133 জ্যুছ মেটিছৰ শৰ্যাসংগী হৈছিল যদিও গেইয়া আৰু ইউৰেনাছৰ ভৱিষ্যদ্বাণীৰ বাবে শংকিতও হৈছিল৷ তেওঁলোকে ভৱিষ্যদ্বাণী কৰিছিল যে মেটিছ আৰু জ্যুছে মাকতকৈও জ্ঞানী কন্যা আৰু পিতৃতকৈও শক্তিশালী পুত্ৰৰ জন্ম দিব, যিয়ে অৱশেষত জ্যুছক পদচ্যুত কৰি মহাবিশ্বৰ ৰজা হ'ব, , 886900; , . 77; , . 16; , .. . এই পৰিণতিসমূহ প্ৰতিৰোধ কৰিবলৈ জ্যুছে মেটিছক প্ৰতাৰণা কৰি এজনী মাখিলৈ ৰূপান্তৰিত কৰে আৰু তৎক্ষণাত গিলি পেলায় অৱশ্যে ইতিমধ্যে মেটিছৰ গৰ্ভত প্ৰথম আৰু একমাত্ৰ সন্তান এথেনা আছিল আৰু এথেনা জ্যুছৰ অন্তৰতেই ডাঙৰ-দীঘল হৈছিল জ্যুছৰ আভ্যন্তৰৰ পৰাই মেটিছে জ্যুছক উপদেষ্টা হিচাপে শাসন কাৰ্যৰ পৰামৰ্শ দি থাকিল

এথেনা সম্পূৰ্ণৰূপে বিকশিত হোৱাৰ পিছত মেটিছে তেওঁৰ বাবে পোছাক, কৱচ, ঢাল আৰু বৰ্শা তৈয়াৰ কৰিছিল৷ সেই বৰ্শা আৰু ঢালেৰে এথেনাই পিতৃৰ ভয়ংকৰ মূৰৰ বিষ হোৱাকৈ ভিতৰৰ পৰা একেলগে খুন্দা মাৰিবলৈ ধৰিছিল মূৰৰ বিষ সহিব নোৱাৰি জ্যুছে লোৰ দেৱতা হেফেষ্টাছক মাতি আনি ট্ৰাইটন নদীৰ পাৰত মূৰটো ফালি ভিতৰত কি আছে খুলি চাবলৈ দিলে মাকে তৈয়াৰ কৰা কৱচ পিন্ধি পূৰ্ণাংগ এথেনা জ্যুছৰ মনৰ পৰা ওলাই আহিল অতি সোনকালেই তেওঁ প্ৰজ্ঞা, যুদ্ধ আৰু শিল্পকৰ্মৰ দেৱী হিচাপে প্ৰতিষ্ঠিত হল,  929

তথ্য সংগ্ৰহ

শ্ৰেণী:গ্ৰীক কিংবদন্তি
শ্ৰেণী:গ্ৰীক দেৱতা
মেটিয়েল মগানাম (; ১৮৯৯১৯৯২) এগৰাকী পেলেষ্টাইনী আৰব উকীল আছিল যি ১৯২০ আৰু ১৯৩০ চনত বাধ্যতামূলক পেলেষ্টাইনত মহিলা আন্দোলনৰ নেতৃত্ব দিছিল৷ তেওঁ আৰব মহিলা কাৰ্যবাহী ()ৰ সম্পাদিকা হিচাপে কাৰ্যনিৰ্বাহ কৰিছিল

প্ৰাৰম্ভিক জীৱন আৰু শিক্ষা
       (১৯৩৭)
১৮৯৯ চনত লেবাননত পেলেষ্টাইনী খ্ৰীষ্টান পৰিয়ালত মাটিয়েলৰ জন্ম হৈছিল তেওঁৰ জন্মৰ কিছু সময়ৰ পিছতে পৰিয়ালটো আমেৰিকালৈ গুচি যায় তাতেই তেওঁ আইন বিভাগৰ ডিগ্ৰী লাভ কৰে  

জীৱন
১৯২১ চনত মগানাম আৰু তেওঁৰ স্বামীয়ে জেৰুজালেম, মেণ্ডেট পেলেষ্টাইনত বসতি স্থাপন কৰে তেওঁ আৰব মহিলা সংস্থা (এ ডব্লিউ এ) আৰু পেলেষ্টাইনত আৰব মহিলা আন্দোলনৰ বাবে বিত্তীয় সাহায্য প্ৰদান কৰা এ ডব্লিউ ইৰ দুগৰাকী সচিবৰ ভিতৰত অন্যতম হিচাপে কাম কৰিছিল

মগানাম ১৯২৯ চনত জেৰুজালেমত অনুষ্ঠিত হোৱা পেলেষ্টাইন আৰব মহিলা সন্মিলনৰ অন্যতম অংশগ্ৰহণকাৰী আছিল ১৯৩০ চনত বেইৰুটত অনুষ্ঠিত আৰব মহিলা সন্মিলনতো তেওঁ অংশগ্ৰহণ কৰে ১৯৩৩ চনৰ এপ্ৰিল মাহত ওমৰৰ মছজিদত পেলেষ্টাইনী জাতীয়তাবাদৰ ওপৰত ভাষণ দিছিল সেই বছৰতে জাফাত জাতীয়তাবাদী বিক্ষোভৰ সময়ত তেওঁ আন এটা ভাষণ দিছিল.

মোগানামে পেলেষ্টাইনৰ বাতৰি কাকতত প্ৰবন্ধ প্ৰকাশ কৰিছিল আৰু আৰব উইমেন এণ্ড দ্য পেলেষ্টাইন প্ৰব্লেম নামৰ এখন গ্ৰন্থৰ লেখক আছিল ১৯৩৭ চনত লণ্ডনৰ হাৰ্বাৰ্ট জোচেফে এই গ্ৰন্থখন প্ৰথম প্ৰকাশ কৰিছিলমেণ্ডেট যুগৰ মহিলা আন্দোলনৰ বিষয়ে লিখা এইখন একমাত্ৰ গ্ৰন্থ

১৯৩৮ চনত মগানাম আৰু তেওঁৰ স্বামী ৰামাল্লাত বসতি স্থাপন কৰে ১৯৮০ চনত তেওঁ আমেৰিকালৈ উভতি আহি ভাৰ্জিনিয়াৰ ফল্ছ চাৰ্চত বাস কৰে

 ব্যক্তিগত জীৱন আৰু মৃত্যু 
তেওঁ আমেৰিকাত মগানাম মগানামৰ সৈতে বিবাহপাশত আবদ্ধ হয় তেওঁ এজন উকীল আছিল আৰু জেৰুজালেমৰ পৰা অহা আৰব এংলিকান পৰিয়ালৰ সদস্য আছিল মেটিয়েলৰ স্বামী আছিল নেশ্যনেল ডিফেন্স পাৰ্টিৰ এজন বিষয়া ১৯৪৩ চনত তেওঁৰ মৃত্যু হয় তেওঁলোকৰ দুটা সন্তান আছিল থিয়ডৰ আৰু লেইলা 

১৯৯২ চনৰ ১১ আগষ্টত ভাৰ্জিনিয়াৰ আৰ্লিংটনত কনজেষ্টিভ হাৰ্ট ফেইলাৰৰ ফলত মেটিয়েলৰ মৃত্যু হয়
 তথ্যসূত্ৰ 

শ্ৰেণী:অধিবক্তা
শ্ৰেণী:পেলেষ্টাইনৰ নাৰী অধিকাৰ কৰ্মী
মেটেৰিয়েলিষ্টছ () হল ২০২৫ চনত মুক্তিপ্ৰাপ্ত, চেলিন ছঙৰ দ্বাৰা ৰচিত তথা পৰিচালিত, এখন আমেৰিকীয় প্ৰণয়ধৰ্মী চলচ্চিত্ৰ ছবিখনত ডাকোটা জনছন, ক্ৰিছ ইভান্স, জো উইণ্টাৰছ, মেৰিন আয়াৰলেণ্ড, লুইছা জেকবছন আৰু পেড্ৰ পাস্কেলে মুখ্য চৰিত্ৰত অভিনয় কৰিছে ছবিখন নিউয়ৰ্ক মহানগৰৰ বিলাসিতা-চালিত ডেটিং সংস্কৃতিৰ পটভূমিত নিৰ্মিত ছবিখনত এগৰাকী ঘটক (), তেওঁৰ উচ্চাকাংক্ষী প্ৰাক্তন প্ৰেমিক (পেচাত অভিনেতা) আৰু এগৰাকী মনোমোহা কোটিপতিৰ মাজৰ প্ৰেমকাহিনী ( )ক চিত্ৰিত কৰা হৈছে 

এই ছবিখন পাষ্ট লাইভছ (২০২৩)ৰ পিছত চেলিন ছঙৰ দ্বাৰা পৰিচালিত দ্বিতীয়খন চলচ্চিত্ৰ পৰিচালকৰ পূৰ্বৰ ছবিখনৰ দৰে এই ছবিখনতো অন্তৰংগতা, পৰিচয় আৰু আধুনিক সম্পৰ্কৰ অন্বেষণৰ দৰে বৈশিষ্ট্যবোৰ ফুটি উঠিছে কিলাৰ ফিল্মছ আৰু টুএএমৰ দ্বাৰা প্ৰযোজিত এই ছবিখনে ২০২৫ চনৰ ১৩ জুন তাৰিখে এ২৪-ৰ সহযোগিতাত আমেৰিকাত মুক্তি পায় আৰু চনী পিকচাৰ্ছ ৰিলিজিং ইণ্টাৰনেশ্যনেলে আন্তঃৰাষ্ট্ৰীয় পৰ্যায়ত ছবিখনৰ বিতৰণ কৰে ছবিখনে সমালোচকসকলৰ পৰা ইতিবাচক সমালোচনা লাভ কৰিছিল 

 অভিনয় শিল্পী 

 লুচিৰ চৰিত্ৰত ডাকোটা জনছন
 জনৰ চৰিত্ৰত ক্ৰিছ ইভান্স
 হেৰী কাষ্টিলোৰ চৰিত্ৰত পেড্ৰ পাস্কেল
 ছফীৰ চৰিত্ৰত জোৱে উইণ্টাৰছ
 ভায়োলেটৰ চৰিত্ৰত মেৰিন আয়াৰলেণ্ড
 ডেইজীৰ চৰিত্ৰত দশা নেক্ৰাছোভা
 চাৰ্লটৰ চৰিত্ৰত লুইছা জেকবছন
 মেছনৰ চৰিত্ৰত ছয়িয়াৰ স্পিলবাৰ্গ
 ৰবাৰ্টৰ চৰিত্ৰত এডি কেহিল
 ট্ৰেভৰৰ চৰিত্ৰত জোচেফ লীয়ে
 মাৰ্ক পিৰ চৰিত্ৰতজন মাগাৰো (কণ্ঠ)
 বিবাহৰ সংগীতশিল্পীৰ চৰিত্ৰত বেবী ৰোজ

 মুক্তি 
এ২৪-ৰ সহযোগিতাত ২০২৫ চনৰ ১৩ জুন তাৰিখে মেটেৰিয়েলিষ্টছ ছবিখনে আমেৰিকাৰ চিত্ৰগৃহত মুক্তি পাইছিল চনী পিকচাৰ্ছৰ সহযোগিতাত ২০২৫ চনৰ ১৬ আগষ্ট তাৰিখে ছবিখনে আন্তঃৰাষ্ট্ৰীয় পৰ্যায়ত মুক্তি পায়

 তথ্য উৎস 

 বাহ্যিক সংযোগ 

শ্ৰেণী:২০২৫ বৰ্ষৰ চলচ্চিত্ৰ
শ্ৰেণী:আমেৰিকা যুক্তৰাষ্ট্ৰৰ চলচ্চিত্ৰ
শ্ৰেণী:ইংৰাজী চলচ্চিত্ৰ